title: Ilona Slupianek

text: Toukokuussa 1980 Slupianek paransi kahdesti maailmanennätystä. Potsdamissa 11. toukokuuta työnnetty tulos 22,45 m pysyi ennätyksenä nelisen vuotta, ja vielä vuoteen 2008 mennessä vain Natalja Lisovskaja on työntänyt häntä pidemmälle. Moskovan 1980 olympialaisissa Slupianek voitti kultaa tuloksella 22,41 m – hopealle sijoittunut Svetlana Kratševskaja sai 99 cm huonomman tuloksen.


title: Ilona Slupianek

text: Vuonna 1981 Slupianek voitti toistamiseen sisäratojen Euroopan mestaruuden (tulos 20,77 m) ja maailmancupin (20,60 m). Ateenan EM-kilpailuissa 1982 hän voitti toisen ulkoratojen Euroopan mestaruutensa tuloksella 21,59 m. Kuten neljä vuotta aiemmin, myös tällä kertaa Slupianek oli loppukilpailussa ainoa 21 metrin ylittäjä. Viimeisen arvokisamitalinsa, MM-pronssia hän saavutti Helsingin MM-kilpailuissa 1983 tuloksella 20,56 m jättäen Nunu Abašidzen yhdellä senttimetrillä mitalisijojen ulkopuolelle.


title: Haapajoki (kylä)

text: Haapajoki on kylä Pohjois-Pohjanmaalla Raahessa entisen Saloisten kunnan alueella. Kylä sijaitsee samannimisen joen varrella. Kylän läpi kulkee valtatie 8. Se sijaitsee Saloisten kirkonkylältä vajaa 10 kilometriä etelään päin. Kylän vanhin talo on ilmeisesti Ranta-Sippala entinen Puusti, joka on mitä ilmeisimmin perustettu jo keskiajalla. Toinen lähes saman ikäinen talo on Haapajoki. Muut kylän talot on aikojen kuluessa lohkottu näistä kahdesta kantatilasta. 1920-luvulla kylälle perustettiin kansakoulu. Vuonna 1969 rakennettiin uusi koulurakennus, jonka yhteydessä toimii kirjasto. Haapajoella sijaitsee koulun vieressä myös Saloisten rauhanyhdistyksen vuonna 1981 rakennettu talo, yhdistyksen vanha vuonna 1913 rakennettu seurahuone on puolestaan Ranta-Sippalan mailla. Kyläyhdistystoiminta Haapajoella on vilkasta ja tuloksellista, tämän ansiosta Haapajoki-Arkkukarin alue valittiin vuonna 2007 Pohjois-Pohjanmaan vuoden kyläksi.


title: Laasonpohja

text: Laasonpohja on Vesijärven Laitialanselällä Hollolassa sijaitseva alue, jossa on neljä luonnonsuojelualuetta: Laasonpohjan suojelualue 1 (14 ha), Laasonpohjan suojelualue 2 (10 ha), Laasonpohjan suojelualue 3 (11 ha) ja Laasonpohjan suojeluaulue 4 (62 ha).


title: Laasonpohja

text: Laasonpohja on osa hajallaan sijaitsevaa Kutajärven Natura-aluetta.


title: Maarekisteri

text: Maarekisteri oli kunkin läänin maanmittauskonttorissa pidetty virallinen luettelo läänin kaavoittamattomilla alueilla olevista tiloista ja muista kiinteistöistä Suomessa. Maarekisteri oli yhdessä tai useammassa nidoksessa erikseen jokaisesta kunnasta. Tiedot järjestettiin kylittäin ja talonumeroittain ja otsikkoon merkittiin lisäksi maanluonto, isojaon littera ja ilmoitus siitä, miten tila on merkitty vanhoihin maakirjoihin.


title: Maarekisteri

text: Maarekisteriin merkittiin isojaon vahvistamispäivä sekä tiedot lohkomisesta, rekisterinumero, tieto siitä onko tila kruunun, perintöluontoa vai rälssiluontoa, tilojen nimet, tilojen manttaalit, tilojen eri tiluslajien pinta-alat, viittaukset jakokirjoihin ja karttoihin sekä jakotoimituksissa syntyneet rasiteoikeudet.


title: Maarekisteri

text: Ensimmäiset määräykset maarekisteristä annettiin 1895. Vuoden 1951 jakolain mukaan maarekisteriin merkittiin:


title: Maarekisteri

text: Kaavoitetuilla alueilla kiinteistöt merkittiin tonttikirjaan. Maarekisterijärjestelmä ja tonttikirjajärjestelmä yhdistettiin kiinteistörekisteriksi vuonna 1985.


title: Tatjana Kolpakova

text: Tatjana Kolpakova (s. 18. lokakuuta 1959 Frunze, Kirgisia) on kirgisialainen, Neuvostoliittoa edustanut pituushyppääjä, joka voitti olympiakultaa Moskovassa 1980.


title: Tatjana Kolpakova

text: Kolpakova paransi vuonna 1980 ennen olympialaisia pituushypyn ennätystään 663 cm:stä 683 cm:iin. Moskovan olympialaisten loppukilpailussa hän oli ennen viimeistä hyppyään neljäntenä ennätyksellään 687 cm mutta paransi vielä 706 cm:iin ja voitti kultaa kahden senttimetrin erolla Brigitte Wujakiin. Vuonna 1981 hän voitti universiadien pituushypyn tuloksella 683 cm.


title: Tatjana Kolpakova

text: Tatjana Kolpakova avioitui kolmiloikan sisäratojen Euroopan-mestarin Šamil Abbjasovin kanssa.


title: Sky Team

text: Sky Team Corporation (tunnetaan myös nimellä Jiangsu Sacin Motorcycle Co., Ltd) on vuonna 1999 perustettu kiinalainen yritys, joka valmistaa muun muassa mopoja ja kevytmoottoripyöriä.


title: Sky Team

text: Mopoluokassa Sky Team tarjoaa enduroita ja tossumopoja. Endurot perustuvat muun muassa rungoltaan ja katteiltaan Hondan CR-malleihin ja KTM:n crosseihin.


title: Sky Team

text: Esimerkkejä Sky Teamin malleista:


title: Sky Team

text: Kaikissa näissä mopoissa toimii nelitahtinen Honda Monkeyyn perustuva, lisenssillä valmistettu moottori. Erona muihin lisenssillä valmistettuihin moottoreihin on vaihteet, jotka toimivat kuten (1987->) aidossa Hondassa (eli yksi alas, kolme ylös). Vuonna 2008 Sky Teamin mopoja myi Suomessa Motorpower Oy, jonka toimipisteet toimivat Vantaalla ja Tampereella. Suomessa Sky Team enduroja myy myös Solifer omalla nimellään. Sky Team myy myös moottoreita 50 cc - 250 cc.


title: Maureen Jones

text: Maureen Jones (o.s. Caird, s. 29. syyskuuta 1951 Sydney) on entinen australialainen pika-aitajuoksija. Hän on edelleen lajinsa nuorin olympiavoittaja.


title: Maureen Jones

text: Maureen Caird voitti 80 metrin aitajuoksussa olympiakultaa Méxicon 1968 kisoissa maailmanennätysajalla 10,3 s. Hänellä oli tuolloin ikää vain 17 vuotta ja 19 päivää. Vuoden 1969 toukokuussa hän juoksi uuden lajin, 200 metrin aitajuoksun maailmanennätyksen 27,1 s, mutta se alitettiin jo seuraavana päivänä. Kansainyhteisön kisoissa 1970 Caird saavutti 100 metrin aitajuoksussa hopeaa. Münchenin 1972 olympialaisissa hän karsiutui alkuerissä ja lopetti sen jälkeen uransa.


title: Suomi–Assyria-yhdistys

text: Suomi–Assyria-yhdistys on vuonna 2007 perustettu järjestö, jonka tavoitteena on assyrialaisten kansallisten oikeuksien puolustaminen. Yhdistys jakaa tietoa assyrialaisten kansasta, valistaa mielipidemuokkaajia ja päätöksentekijöitä sekä tukee assyrialaisia heidän kotimaissaan taloudellisesti ja aineellisesti.


title: Suomi–Assyria-yhdistys

text: Syyrian ja Irakin kristittyjä aramean- ja syyriankielisiä asukkaita nimitetään assyrialaisiksi. Tänä päivänä monet assyrialaiset asuvat länsimaissa, esimerkiksi Yhdysvalloissa, Saksassa ja Ruotsissa. Suomessa assyrialaisia on runsaat 200, joista suurin osa asuu Oulussa.


title: Suomi–Assyria-yhdistys

text: Suomi–Assyria-yhdistyksen ensimmäiseksi puheenjohtajaksi valittiin Helsingin Yliopiston assyriologian professori Simo Parpola. Hänen jälkeensä puheenjohtajana toimi dosentti Svante Lundgren, nykyinen puheenjohtaja on rovasti Veijo Koivula.


title: Vajorahkasammal

text:
Vajorahkasammal ("Sphagnum majus") on rahkasammallaji. Se on yleisväriltään ruskeansävyinen, ylimmät lehdet ovat vihertäviä.
Siitä on kaksi alalajia, "Sphagnum majus" subsp. "majus" ja "Sphagnum majus" subsp. "norvegicum", joita tavataan myös Pohjois-Amerikassa.


title: Vajorahkasammal

text: Vajorahkasammal on kookas (10-30 cm) rahkasammal. Se kasvaa yleensä ainakin osittain upoksissa ja on rentokasvuinen. Sen latvus on päältä katsoen tähtimäinen. Sillä on kaksi ulospäistä ja yksi tai kaksi alaspäistä haaraa. Sen varsilehdet ovat kolmiomaiset.


title: Vajorahkasammal

text: Vajorahkasammal kasvaa Suomessa yleisenä koko maassa.


title: Vajorahkasammal

text: Vajorahkasammal kasvaa vähäravinteisten nevojen rimpipinnoilla.


title: Pamela Ryan

text: Pamela Ryan (o.s. Kilborn, s. 12. elokuuta 1939) on entinen australialainen pika-aitajuoksija.


title: Pamela Ryan

text: Pamela Ryan, silloiselta nimeltään Kilborn, voitti Kansainyhteisön kisoissa 1962 kultaa 80 metrin aitajuoksussa ja pituushypyssä. Osakassa 25. lokakuuta 1964 hän sivusi aitamatkan maailmanennätystä 10,5 s ja ylti samaan tulokseen Tokion olympialaisissa mutta jäi pronssimitalille. Melbournessa 6. helmikuuta 1965 hän otti aitajuoksun maailmanennätyksen kokonaan itselleen tuloksella 10,4 s. Vuonna 1966 hän voitti Kansainyhteisön mestaruudet 80 metrin aitajuoksussa ja 4 × 110 jaardin viestijuoksussa.


title: Pamela Ryan

text: Méxicon 1968 kisoissa Pamela Kilborn juoksi ajan 10,4 s mutta jäi hopealle maailmanennätyksen juosseen nuoren maannaisensa Maureen Cairdin takana. Vuonna 1969 hän paranteli useaan otteeseen 200 metrin aitajuoksun maailmanennätystä 26,6 sekunnista aina 25,8:ään. Vuonna 1970 hän uusi Kansainyhteisön mestaruutensa pika-aidoissa ja -viestissä ja vuonna 1971 kohensi 200 metrin aitajuoksun ME-tulosta 25,7 sekuntiin. Vielä vuoden 1972 kesäkuussa 157-senttinen rouva Ryan sivusi Varsovassa 100 metrin aitajuoksun maailmanennätystä 12,5 s. Münchenin 1972 olympialaisissa hän juoksi ajan 12,98 s, joka riitti neljänteen sijaan.


title: Häränsilmä (Lahti)

text: Häränsilmä on 1983 luonnonsuojelualueeksi rauhoitettu suppalampi Lahden stadionin läheisyydessä. Sen alkuperäinen pinta-ala on ollut 1 ha, mutta umpeenkasvun vuoksi sen vesipinta-ala on supistunut 0,2 hehtaariin.


title: Häränsilmä (Lahti)

text: Häränsilmä on saanut alkunsa jäälohkareen painauduttua maahan, missä se on sulanut vasta myöhemmin. Lampi muodostui siinä vaiheessa, kun jäälohkareen jättämään kuoppaan muodostui vettä pidättävä pohja. Häränsilmä sijaitsee vettä suodattavilla Salpausselän soraharjualueilla.


title: Häränsilmä (Lahti)

text: Häränsilmälle on voinut aikaisemmin päästä ajamalla Teivaanmäen kautta, mutta se on estetty nykyään riippulukolla lukitulla puomilla. Alueelle pääsee Lahden stadionin ja Lahden suurhallin välisen alueen pysäköintialueelta pururataa pitkin kävellen.


title: Häränsilmä (Lahti)

text: Alueen läheisyydessä on myös Lahden ja Pietarin kaupunkien ystävyyspuisto, johon on 1990-luvulla istutettu puuntaimenia, jotka ovat olleet ruohokasvien peitossa. 2009 ruohokasveja on leikattu.


title: Häränsilmä (Lahti)

text: Häränsilmästä Lahden suurhallille päin kaikkein pienimpien hyppyrimäkien ja suurhallin välisellä alueella on kukkuloita, joilla on Suomen sisällissodan Lahden valtauksen aikaisten Lahden rykmentin taisteluhautojen jäännöksiä.


title: Häränsilmä (Lahti)

text: Salpausselän koulu käyttää Häränsilmää biologian opetukseen. Siellä on runsaasti mm. pieniä vesieläimiä ja hyönteisiä.


title: Häränsilmä (Lahti)

text: Häränsilmästä löydettiin 4. lokakuuta 2008 kaksi viikkoa kateissa ollut lahtelaismies hukkuneena. Asiaan ei poliisin mukaan liittynyt rikosta.


title: Dick Samplari ja Mutteri-koira

text: Kapteeni Sählä ja Matti-koira ("Dastardly and Muttley in Their Flying Machines") on yhdysvaltalainen Hanna-Barberan tuottama animaatiosarja, jota esitettiin alun perin Yhdysvalloissa CBS:llä vuosien 1969–1971 aikana. Jaksoja tuotettiin yhteensä 34, jotka kestivät noin 30 minuuttia sisältäen kaksi lyhytanimaatiota.


title: Dick Samplari ja Mutteri-koira

text: Sarja sijoittui ensimmäiseen maailmansotaan, kun lentäjä-ässät Kapteeni Sählä ja Matti-koira, sekä korppikotka ilmavoimien jäsenet Klonkku ja Silli yrittävät kenraalin käskystä pysäyttää jenkkiläisen kyyhkysen toimittamasta kirjeitä toiselle puolelle.


title: Dick Samplari ja Mutteri-koira

text: Sarja oli poikkeuksellinen ääninäyttelemisen kohdalla, sillä ääninäyttelijät Paul Winchell ja Don Messick loivat sarjan kaikkien hahmojen äänet. Pääasiassa Messick vastasi kaikkien muiden hahmojen äänistä, paitsi Kapteeni Sählän ja satunnaisesti esiintyneen kenraalin, jonka äänenä toimi Winchell.


title: Dick Samplari ja Mutteri-koira

text: Suomessa sarja on ilmestynyt VHS:n muodossa, sekä 2000-luvulla maksullisilla Cartoon Networkilla ja Boomerangilla.


title: Tamara Tyškevitš

text: Tamara Andrejevna Tyškevitš (, 31. maaliskuuta 1931 – 27. joulukuuta 1997) oli neuvostoliittolainen kuulantyöntäjä ja olympiavoittaja.


title: Tamara Tyškevitš

text: Tamara Tyškevitš oli 1950-luvulla maailman parhaita naiskuulantyöntäjiä. Helsingin 1952 olympialaisissa hän sijoittui neljänneksi tuloksella 14,42 m vain 8 cm Klavdija Totšenovalle hävinneenä. Bernin EM-kilpailuissa 1954 hän sai pronssia tuloksella 14,78 m ja varmisti Neuvostoliiton kolmoisvoiton. Melbournen 1956 olympialaisissa hän voitti kultaa tuloksella 16,59 m, jolla hän kukisti Galina Zybinan kuudella sentillä ja joka jäi vain 17 senttiä Zybinan ME-tuloksesta. Tukholman EM-kilpailuissa 1958 hän sai vielä hopeaa työnnettyään tuloksen 15,54 m, jolla hän hävisi 20 cm Marianne Wernerille.


title: Asterix legioonalaisena

text: Asterix legioonalaisena () on kymmenes Ranskassa ja kolmas Suomessa julkaistu Asterix seikkailee -albumi. Se julkaistiin vuonna 1967 Ranskassa ja vuonna 1970 Suomessa. Tarinan on kirjoittanut René Goscinny ja piirtänyt Albert Uderzo.


title: Asterix legioonalaisena

text: Tarina alkaa Asterixin kylästä, kun Mimosa on tullut takaisin Parisiumista opiskelemasta. Obelix huomaa tämän, ihastuu välittömästi ja törmää puuhun. Akvavitix oli kyseisessä puussa keräämässä misteliä taikajuomaa varten ja alkaa huutaa Obelixille. Obelix keksii tekosyyn ja lähtee pois. Akvavitix ja Asterix jäävät pudistelemaan päitään.


title: Asterix legioonalaisena

text: Asterix pyytää Obelixia valmistamaan villisikoja, mutta Mimosa kävelee juuri Obelixin ohi, ja Obelix jää paikalleen hetkeksi muihin maailmoihinsa (koska on ihastunut Mimosaan), ja Asterix huutaa Obelixia sisälle kunnes tämä havahtuu ja tulee sisälle. Obelix ei suostu syömään kuin kaksi villisikaa ja vaikuttaa hieman surulliselta. Asterix menee kertomaan tästä kylän tietäjälle, Akvavitixille, ja tämä hämmästyy, kun Obelix söi ainoastaan 2 villisikaa kolmen sijaan. Akvavitix ja Asterix lähtevät kävelemään kylän kadulle, ja Mimosa tulee heitä vastaan. Nyt he huomaavat Obelixin seuraavan Mimosaa omissa maailmoissa pitäen käsiään kuin kantaisi hiidenkiveä. Asterix herättää Obelixin, ja tämä itsekin huomaa, ettei hänellä ollutkaan hiidenkiviä kädessä.


title: Asterix legioonalaisena

text: Akvavitix kutsuu Mimosan paikalle, ja Obelix taas kangistuu paikoilleen. Asterix esittelee Mimosan Obelixille, joka alkaa mumisemaan ja pitämään kättään kättelyasennossa luullen kättelevänsä. Hän jatkaa vielä muminaa, kunnes Akvavitix ja Asterix puhkeavat nauruun. Obelix nolostuu ja väittää vastaan, kun Asterix sanoo tämän ihastuneen Mimosaan. Asterix kehottaa Obelixia mennä tapaamaan Mimosaa, mutta hän ei kehtaa ja kaataa vahingossa bardi Trubadurixin puun. Nyt hän menee hakemaan kukkia metsästä ja tuhoaa samalla pienen roomalaisjoukon. Asterix saattaa Obelixin Mimosan luo, ja Obelix jatkaa ujosteluaan. Nyt postinkantaja tuo Mimosalle kirjeen, jossa kerrotaan hänen sulhasensa tulleen pakotetuksi mukaan roomalaiseen legioonaan. Obelix lupaa Asterixin kanssa mennä pelastamaan Tragikomixin, ja näin he menevätkin Condateen liittymään legioonaan.


title: Asterix legioonalaisena

text: Noin kymmenen sivun ajan he jatkavat sotaharjoituksia ja vastaavaa harjoittelua armeijassa, kunnes he lähtevät kävelemään Massiliaan, suureen satamakaupunkiin. He lähtevät kaleerilla Afrikkaan ja pysyttelevät roomalaisessa tukikohdassa hetken aikaa, mutta roomalaiset käyvät sisällissotaa. Asterix ja Obelix lähtevät toiseen leiriin, jonne Tragikomix on viety vangiksi, ja vapauttavat tämän. Roomalaiset jatkavat sotaa, ja Julius Caesar tulee Asterixin ja Obelixin luo kiittämään häntä siitä, että he aloittivat sisällissodan, mutta Caesarin joukko voitti. Asterix, Obelix ja Tragikomix lähtevät kaleerilla kotiinpäin ja tuhoavat matkalla yhden merirosvoaluksen. Kotikylässä Tragikomix kehuu Obelixin tekoja Mimosalle, ja Obelix ujostelee.


title: Asterix legioonalaisena

text: Tarina loppuu tuttuun tapaan suureen juhla-ateriaan, mutta tällä kertaa poissa aterialta ei ole ainoastaan vangittu bardi Trubadurix, mutta nyt Mimosaan ihastunut Asterix on kiivennyt puun oksalle ihastuksissaan. Obelix on kuitenkin normaalisti aterialla.


title: Asterix legioonalaisena

text:
Tarinassa esiintyneet, nimeltämainitut henkilöt
Viittaukset stereotypioihinKulttuurilliset viittauksetViittaus elokuvaan


title: Asterix legioonalaisena

text: Elokuvan Asterix ja Obelix vastaan Caesar juoni perustui osittain tähän tarinaan, mutta elokuvassa Asterix pyysi Obelixia liittymään armeijaan, ja Asterix menisi väliaikaisesti panttivangiksi, kunnes Obelix pelastaisi tämän jne.


title: Asterix legioonalaisena

text: Tapahtumapaikat


title: Elizabeth Banks

text: Elizabeth Banks (oik. Elizabeth Mitchell, s. 10. helmikuuta 1974 Pittsfield, Massachusetts, Yhdysvallat) on yhdysvaltalainen näyttelijä. Hänet tunnetaan muun muassa Effie Trinketin roolistaan "Nälkäpeli"-elokuvasarjassa. Hän on myös näytellyt Betty Brantia "Hämähäkkimies"-trilogiassa.


title: Elizabeth Banks

text: Banks on ollut naimisissa vuodesta 2003 elokuvatuottaja Max Handelmanin kanssa. Heillä on kaksi yhteistä lasta.


title: Sompion Lappi

text: Sompion Lappi on osa Suomen Lappia. Maantieteellisesti se käsittää Inarin Lapin eteläpuolella oleva Itä-Lapin alueen eli hallinnollisesti Savukosken, Sodankylän ja Pelkosennimen kunnat. Käsitteellä on merkitystä kasvi- ja eläintieteessä. Se on yksi eliömaakunnista. Muita Suomen Lapin osa-alueita ovat Enontekiön Lappi, Inarin Lappi ja Kittilän Lappi.


title: Sompion Lappi

text: Alun perin Sompio on ollut Sodankylän alueella oleva "siida" eli lapinkylä.


title: Sompion Lappi

text: Sompion Lapissa on Natura 2000-luonnonsuojelualue FI 1301701 UK-puisto-Sompio-Kemihaara Sodankylän, Inarin ja Savukosken alueella.


title: Sompion Lappi

text: Sompiosta on kirjoittanut kirjailija Samuli Paulaharju.


title: Anni Parkkila

text: Anni Parkkila (s. 1982 Vantaa) on suomalainen laulaja. Hän sijoittui toiseksi Seinäjoen Tangomarkkinoilla vuonna 2008 ansaiten siten itselleen Tangoprinsessan tittelin. Anni Parkkila on osallistunut Tangomarkkinoille myös vuosina 2005 ja 2007. Anni Parkkilalla on klassisen laulun koulutus. Hänen harrastuksiinsa kuuluvat laulu, kuntoilu ja ulkoilu koirien kanssa. Idoleikseen hän on maininnut Eija Kantolan ja Jari Sillanpään.


title: Asterix gallialainen

text: Asterix gallialainen () on ensimmäinen Ranskassa, ja 18. Suomessa julkaistu Asterix seikkailee -albumi. Se julkaistiin vuonna 1961 Ranskassa, ja vuonna 1974 Suomessa.


title: Asterix gallialainen

text: Albumista on julkaistu Suomessa kolmas painos vuonna 2008. Albumin pohjalta on vuonna 1967 valmistunut piirretty elokuva "Asterix – pieni suuri mies Galliasta".


title: Bobbie Rosenfeld

text: Fanny "Bobbie" Rosenfeld (28. joulukuuta 1904 Dnepropetrovsk, Venäjä – 13. marraskuuta 1969 Toronto, Kanada) oli kanadalainen yleisurheilija ja olympiamitalisti, joka kilpaili pikajuoksussa. Hän voitti kaksi olympiamitalia, joista kummatkin Amsterdamin olympialaisissa 1928. Kultaa hän sai 4 × 100 metrin viestistä ja hopeaa 100 metrin juoksusta.


title: Bobbie Rosenfeld

text: Yleisurheilun lisäksi Rosenfeld oli erinomainen pelaaja koripallossa, softballissa, jääkiekossa ja tenniksessä.


title: Kittilän Lappi

text: Kittilän Lappi on osa Suomen Lappia. Maantieteellisesti se käsittää Enontekiön Lapin eteläpuolella olevan Länsi-Lapin alueen eli hallinnollisesti Kittilä, Kolarin ja Muonion kunnat. Käsitteellä on merkitystä kasvi- ja eläintieteessä. Kittilän Lappi on yksi eliömaakunnista. Muita Suomen Lapin osa-alueita ovat Enontekiön Lappi, Inarin Lappi ja Sompion Lappi.


title: Kittilän Lappi

text: Alun perin lapinkylä Kittilä on ollut Kittilän alueella oleva "siida" eli lapinkylä.


title: Claudia Losch

text: Claudia Losch (s. 10. tammikuuta 1960 Wanne-Eickel) on entinen saksalainen kuulantyöntäjä ja olympiavoittaja.


title: Claudia Losch

text: Helsingin MM-kilpailuissa 1983 länsisaksalainen, 181-senttinen Claudia Losch sijoittui kuulantyönnössä seitsemänneksi tuloksella 19,72 m. Seuraavana vuonna itäblokin maat boikotoivat Los Angelesin olympialaisia ja Loschin ainoa todellinen vastus oli Romanian Mihaela Loghin. Losch työnsi loppukilpailussa tuloksen 20,48 m ja voitti olympiakultaa yhden senttimetrin erolla Loghiniin. Muut hävisivät pitkälti toista metriä.


title: Claudia Losch

text: Ulkoradoilla Losch ei yltänyt enää toistamiseen mitaleille. Stuttgartin EM-kilpailuissa 1986 hän oli neljäs tuloksella 20,54 m, Rooman MM-kilpailuissa 1987 neljäs tuloksella 20,73 m, Soulin olympialaisissa 1988 viides tuloksella 20,27 m, Splitin EM-kilpailuissa 1990 neljäs tuloksella 19,92 m ja vielä Tokion MM-kilpailuissa 1991 neljäs tuloksella 19,74 m. Lisäksi hän sijoittui vuoden 1986 EM-kilpailujen kiekonheitossa yhdeksänneksi tuloksella 56,54 m. Kuulaennätyksensä 22,19 m hän työnsi Hainfeldissa 23. elokuuta 1987.


title: Claudia Losch

text: Sisäratojen EM-kilpailuissa Losch ylti viidesti mitaleille. Göteborgissa 1984 hän työnsi tuloksen 20,23 m ja hävisi Helena Fibingeroválle 11 senttimetriä. Seuraavana vuonna Pireuksessa Losch työnsi tuloksen 20,59 m, ja nyt Fibingerová oli 25 senttiä parempi. Madridissa 1986 tšekkoslovakialaistyöntäjä ei ollut enää mukana ja kahden hopean jatkoksi Losch voitti kultaa tuloksella 20,48 m. Budapestissa 1988 hän voitti toisen Euroopan mestaruutensa tuloksella 20,39 m ja Glasgow'ssa 1990 vielä kolmannen työntämällä 20,64 m.


title: Ardy Wiranata

text: Ardy Bernardus Wiranata (s. 10. helmikuuta 1970) on indonesialainen entinen sulkapalloilija ja olympiamitalisti. Hän voitti hopeaa Barcelonan olympialaisissa 1992 kaksinpelissä. Wiranata on menestynyt myös MM-kilpailuissa: hän voitti hopeaa vuoden 1989 kisojen kaksinpelistä ja sai pronssia kaksinpelistä vuosina 1991 ja 1993.


title: Metsävilistäjä

text: Metsävilistäjä ("Acanthisitta chloris"), (maoriksi: "Tītipounamu") on pieni varpuslintuihin kuuluva hyönteissyöjä, joka on kotoperäinen laji Uudessa-Seelannissa. Lintu muistuttaa muodoltaan peukaloista mutta ei kuulu oikeiden peukaloisten heimoon "Troglodytidae".


title: Metsävilistäjä

text: Metsävilistäjä on noin 8 cm pitkä. Naaras on hieman koirasta kookkaampi ja painaa noin 7 g, kun koiras painaa noin 6 g. Se on Uuden-Seelannin pienin kotoperäinen varpuslintu. Heimonsa lajeista se on ainoa, joka ei ole uhanalainen.


title: JR Reed (näyttelijä)

text: Jason "JR" Reed s. 13. joulukuuta 1967 Corvallis, Oregon, Yhdysvallat) on amerikkalainen näyttelijä sekä muusikko. Reed aloitti näyttelemisen vuonna 1996. Hänet tunnetaan erittäin hyvin "Tenacious D" -ohjelmista.


title: Chang Cheng-Hsien

text: Chang Cheng-Hsien (s. 8. helmikuuta 1967 ) on taiwanilainen entinen baseballpelaaja ja olympiamitalisti. Hän oli mukana Taiwanin hopeaa voittaneessa joukkueessa Barcelonan olympialaisissa 1992.


Pikaluistelun maailmanmestaruuskilpailut järjestää kansainvälinen luisteluliitto ISU.


title: Ria Stalman

text: Ria Stalman (s. 11. joulukuuta 1952) on alankomaalainen kiekonheittäjä ja olympiavoittaja.


title: Ria Stalman

text: Yhdysvalloissa Arizonan valtionyliopistossa opiskellut Ria Stalman ylitti kiekonheitossa 60 metrin rajan ensimmäisen kerran vuonna 1981. Seuraavana vuonna hän sijoittui Ateenan EM-kilpailuissa 12:nneksi tuloksella 58,48 m ja vuonna 1983 Helsingin MM-kilpailuissa seitsemänneksi tuloksella 63,76 m. Itäblokin maat boikotoivat Los Angelesin 1984 olympialaisia ja Stalman voitti kultaa heitettyään viimeisellä kierroksella voittotuloksen 65,36 m, jolla hän ohitti isäntämaan Leslie Denizin puolella metrillä.


title: Ria Stalman

text: Stalman heitti ennätyksensä 71,22 m Walnutissa 15. heinäkuuta 1984. Vielä vuonna 2015 hän on sillä tuloksella kaikkien aikojen tilastossa paras läntisen maailman edustaja.


title: Ria Stalman

text: Stalman lopetti uransa olympiavoittonsa jälkeen. Vuonna 2016 hän myönsi käyttäneensä anabolisia steroideja parin vuoden ajan ennen Los Angelesin olympialaisia. Dopingtunnustuksen jälkeen Alankomaiden yleisurheiluliitto mitätöi Stalmanin nimissä olleen kiekonheiton Alankomaiden ennätyksen.


title: Sam Balter

text: Samuel ”Sam” Balter jr. (15. lokakuuta 1909 Detroit, Michigan – 8. elokuuta 1998 Los Angeles, Kalifornia) oli yhdysvaltalainen koripalloilija ja olympiavoittaja. Hän oli mukana Yhdysvaltain olympiakultaa voittaneessa joukkueessa Berliinissä 1936. Balter pelasi turnauksessa kahdessa ottelussa.


title: Sam Balter

text: Seuratasolla Balter pelasi Kalifornian yliopiston riveissä. Peliuransa jälkeen hän oli radioselostajana yliopiston joukkueen otteluissa sekä koripallossa että amerikkalaisessa jalkapallossa.


title: Olga Fikotová

text: Olga Fikotová (myöh. Connolly, s. 13. marraskuuta 1932 Praha) on entinen tšekkoslovakialais-yhdysvaltalainen kiekonheittäjä ja olympiavoittaja.


title: Olga Fikotová

text: Fikotová pelasi nuorempana koripalloa Tšekkoslovakian maajoukkueessa. Ensimmäisen kerran hän kilpaili kiekonheitossa kesäkuussa 1955. Puolitoista vuotta myöhemmin Melbournen 1956 olympialaisissa hän voitti kultaa tuloksella 53,69 m. Samoissa kisoissa miesten moukarinheiton kultaa voitti yhdysvaltalainen Harold Connolly, jonka kanssa Fikotová avioitui maaliskuussa 1957. Pariskunnan lapsista kaksoset James ja Merja syntyivät Tampereella perheen puolitoista vuotta kestäneen Suomen-vierailun aikana.


title: Olga Fikotová

text: Avioliittonsa myötä Olga Connolly sai Yhdysvaltain kansalaisuuden ja edusti uutta kotimaataan neljissä olympialaisissa. Roomassa 1960 hän sijoittui seitsemänneksi, Tokiossa 1964 12:nneksi ja Méxicossa 1968 kuudenneksi. Münchenissä 1972 hän oli avajaisissa Yhdysvaltain joukkueen lipunkantaja, mutta kiekkokilpailu päättyi hänen osaltaan karsintaan. Ennätyksensä 57,60 m hän heitti vuonna 1972.


title: Olga Fikotová

text: Connollyjen avioliitto päättyi eroon 1970-luvun puolivälissä. Olga Connolly kirjoitti elämästään kirjat "Vieraina valloista" (Harold Connollyn kanssa vuonna 1964) ja "Rings of Destiny" ("Kohtalon renkaat", vuonna 1968).


title: Michael Hill

text: Michael Richard "Mick" Hill (13. joulukuuta 1947 − 23. kesäkuuta 2008) oli walesilainen jalkapalloilija, joka pelasi hyökkääjänä.


title: Michael Hill

text: Herefordissa syntynyt Hill aloitti uransa Bethesda Athleticissa ja siirtyi Sheffield Unitediin syyskuussa 1965. Neljän kauden aikana yorkshirelaisseurassa hän pelasi vain 37 ottelussa ja teki yhdeksän maalia.


title: Michael Hill

text: Lokakuussa 1969 Hill myytiin 33 000 punnalla Ipswich Towniin, jossa hän teki 20 maalia 77 ottelussa. Crystal Palace osti hänet joulukuussa 1973 35 000 punnalla. Crystal Palacessa hän pelasi yhteensä 45 ottelua, joissa hän teki kuusi maalia.


title: Michael Hill

text: Koko seurauransa aikana Hill teki 33 maalia 159 pelissä.


title: Michael Hill

text: Vuonna 1971 pelasi kaksi maajoukkueottelua Tśekkiä ja Romaniaa vastaan vuoden 1972 EM-kilpailujen karsinnoissa.


title: Taivas putoaa niskaan

text: Taivas putoaa niskaan () on 33. julkaistu Asterix seikkailee -albumi. Se julkaistiin vuonna 2005.


title: Yvette Williams

text: Yvette Corlett (o.s. Williams, s. 24. huhtikuuta 1929) on uusiseelantilainen pituushyppääjä ja olympiavoittaja.


title: Yvette Williams

text: Yvette Williams voitti pituushypyn olympiakultaa Helsingissä 1952. Hänen voittotuloksensa oli 624 cm, jolla hän voitti toiseksi tulleen Aleksandra Tšudinan kymmenellä sentillä. Helmikuussa 1954 hän hyppäsi Gisbornessa uuden maailmanennätyksen 628 cm. Hän voitti mestaruuksia myös Kansainyhteisön kisoissa. Kilpauransa hän lopetti ennen Melbournen 1956 olympialaisia.


title: Ahmed Gurey

text: Ahmad ibn Ibrahim al-Ghazi eli Ahmed Gurey (noin 1506 – 21. helmikuuta 1543) oli somalialainen imaami ja Adalin sultanaatin kenraali. Hän voitti Etiopian keisarin Lebna Dengelin. Somalinkielinen lisänimi "Gurey" (amharaksi "Gragn") tarkoittaa ”vasenkätistä”. Vuonna 1527 Adalin dynastia nousi imaami Ahmed Gragn Gureyn johdolla kapinaan ja tunkeutui Etiopiaan. Muslimiarmeija marssi Etiopiaan osmanien tukemana ja heidän aseistamanaan. Se surmasi kaikki, jotka kieltäytyivät kääntymästä islamin uskoon.


title: Ahmed Gurey

text: Kolme neljännestä Etiopiasta joutui Etiopian–Adalin sodassa 1529–1543 Adalin muslimivaltion haltuun. Satoja kirkkoja hävitettiin, ja arviolta 80 prosenttia pyhistä kirjoituksista tuhoutui. Adalin joukot käyttivät tuliaseita, jotka olivat tuolloin Etiopiassa harvinaisia. Yli puolet maasta valloitettiin. Täydellisen valtauksen estivät Portugalin joukot, jotka saapuivat Etiopian pyynnöstä pelastamaan kristityt. Portugalin laivasto saapui Intiasta Massawaan helmikuussa 1541. Heinäkuussa seurasi Christovão da Gaman komennossa 400 musketööriä, jotka liittyivät Etiopian joukkoihin. Aluksi he olivat voitolla mutta hävisivät lopulta Woflan taistelussa 28. elokuuta 1542. Etiopian joukkojen komentaja vangittiin ja teloitettiin. Helmikuussa 1543 Portugalin ja Etiopian joukot löivät muslimiarmeijan Wayna Dagan taistelussa. Ahmed Gurey kuoli ja Adalin dynastia hävisi sodan.


title: Ahmed Gurey

text: Ahmed Gureyn leski nai tämän veljenpojan Nur ibn Mujahidinin ja lupasi kostaa Ahmedin kuoleman. Lopulta Etiopian keisari Emir Nur surmattiin 1567 ja etiopialaiset karkotettiin Zeilasta 1660. Samaan aikaan Portugali yritti valloittaa Mogadishun siinä onnistumatta. Adalin dynastia hajosi pieniin heimopäälliköiden johtamiin sulttaanikuntiin. Zeila joutui Jemenin alaisuuteen, ja se liitettiin osmanien valtakuntaan.


title: Manytš-Gudilo

text: Manytš-Gudilo () on suolapitoinen tekojärvi Kalmukian läntisimmässä osassa Venäjällä. Järven länsipää ulottuu jonkin verran Rostovin alueelle ja aivan järven itäisin osa on osittain Stavropolin aluepiirin alueella. Manytš-Gudilo on Kalmukian suurin järvi (Kaspianmerta lukuun ottamatta). Pitkän ja kapean järven pinta-ala on 344 km² ja sen keskisyvyys on vain 0,6 metriä. Manytš-Gudilo laskee Manytšjokea pitkin Doniin. Järvi kuuluu Mustanmullan biosfäärialueeseen ja Ramsarin sopimuksen kosteikkoalueisiin.


title: Olga Gyarmati

text: Olga Gyarmati (myöh. Várkonyi ja Aczél, 5. lokakuuta 1924 Debrecen – 27. lokakuuta 2013 Greenfield, Massachusetts, Yhdysvallat) oli unkarilainen pituushyppääjä ja olympiavoittaja.


title: Olga Gyarmati

text: Gyarmati voitti naisten pituushypyn olympiakultaa Lontoossa 1948, kun laji oli ensi kertaa olympialaisten ohjelmassa. Hänen voittotuloksensa oli 569,5 cm, jolla hän voitti toiseksi tulleen Noëmi Simonetto de Portelan 9,5 senttimetrillä. Euroopan-mestaruuskilpailuissa hän ei menestynyt; Bernissä 1954 hän sijoittui vasta 15:nneksi.


title: Olga Gyarmati

text: Gyarmati muutti Unkarin kansannousun jälkeen ensin Britanniaan ja myöhemmin Yhdysvaltoihin. Hän oli naimisissa unkarilaisen kirjailijan Tamás Aczélin kanssa.


title: Suitsuketie

text: Suitsuketie tarkoittaa entisajan suuria kauppareittejä, jotka kulkivat Egyptistä Arabian kautta Intiaan. Suitsukekauppa kukoisti Etelä-Arabiasta Välimerelle noin 200-luvulta eaa. 200-luvulle jaa. Suitsukereittiä pitkin kuljetettiin kauppatavaraa, kuten olibaanihartsia ja myrhaa; mausteita, norsunluuta, silkkiä ja muita hienoja tekstiilejä ja harvinaisia itäafrikkalaisia puulajeja, sulkia, eläinten nahkoja ja kultaa.


title: Elistan lentoasema

text: Elistan lentoasema () on lentoasema Kalmukian tasavallan pääkaupungissa Elistassa Venäjällä. Se on Kalmukian suurin ja tärkein lentoasema.


title: Olibaanihartsi

text: Olibaanihartsi () eli frankinsensi on aromaattista pihkaa, jota saadaan "Boswellia"-suvun puista, etenkin "Boswellia sacra" -puusta eli temppeliolibaanista, joka kuuluu heimoon tohtorinpuukasvit. Sitä käytetään suitsukkeena ja hajuvesissä.


title: Olibaanihartsi

text: Olibaanihartsia on käytetty paljon uskonnollisissa menoissa. Se on mainittu Raamatussa useaan otteeseen, ja se oli mirhamin ohella toinen niistä suitsukkeista, jotka Itämaan tietäjät toivat Jeesukselle lahjaksi (Matt. 2:11). Suitsuketta on käytetty myös lääkeaineissa.


title: Olibaanihartsi

text: Parhaana suitsukkeena pidetään Omanista ja Jemenistä saatavaa temppeliolibaanin suitsukepihkaa, mutta sitä ei kuitenkaan mene vientiin. Somaliassa kasvaa vientipihkan tuottamiseen "Boswellia frereana", jonka pihka ei ole laadultaan yhtä hyvää.


title: Olibaanihartsi

text: Olibaania voidaan pitää myös huonekasvina.


title: Olibaanihartsi

text: Olibaanihartsin ainesosilla (engl. "incensole acetate") voi olla myös masennusta vähentävää vaikutusta.


title: Adolf Brudes

text: Adolf Brudes (15. lokakuuta 1899 Kotulin – 5. marraskuuta 1986 Bremen) oli saksalainen moottoriurheilija. Hän osallistui yhteen Formula 1 -sarjan MM-osakilpailuun Veritas-tallin autolla. Kyseinen kilpailu oli Saksan Grand Prix 1952. Brudes keskeytti kilpailun moottoririkkoon kuudennella kierroksella. Lisäksi hän osallistui useaan MM-sarjan ulkopuoliseen F1-kilpailuun.


title: Adolf Brudes

text: Brudes menestyi F1-uraansa paremmin urheiluautokilpailuissa. Hän sijoittui kolmanneksi vuoden 1940 Mille Miglia -kilpailussa. Autona hänellä oli BMW 328. Uransa alussa hän kilpaili moottoripyörillä.


title: Adolf Brudes

text: Brudes on neljänneksi vanhin kuljettaja, joka on osallistunut F1:n MM-osakilpailuun. Hän oli kilpailussa 52 vuotta ja 293 päivää vanha.


title: Harry Ferguson

text: Henry George "Harry" Ferguson (4. marraskuuta 1884 – 25. lokakuuta 1960) oli irlantilainen insinööri ja keksijä, joka tunnetaan parhaiten saavutuksistaan modernin traktorin kehittäjänä. Hän oli lisäksi ensimmäinen irlantilainen joka valmisti oman lentokoneen ja lensi sillä, lisäksi hänet tunnetaan moottoriurheilun parista. Ensimmäisen nelivetoinen Formula 1 -luokan kilpa-auto, Ferguson P99, kehitettiin Ferguson Research Ltd.:n toimesta. Nykyään hänen nimensä elää Massey Ferguson -tuotemerkin yhteydessä.


title: Harry Ferguson

text: Harry Ferguson syntyi yksitoistalapsiseen maanviljelijäperheeseen Growellissa, Dromoren kaupungin lähistöllä, Pohjois-Irlannin Downin kreivikunnassa.


title: Harry Ferguson

text: Vuonna 1902 Harry siirtyi maatilalta töihin veljensä Joen omistamaan, polkupyörien ja autojen huoltoja ja korjauksia harjoittavaan firmaan. Työskennellessään mekaanikkona hän sai ulkomaalaisten, lentonäytöksiä järjestäneiden seurueiden inspiroimana, kipinän ilmailuun. Vuonna 1904 hän aloitti kilvanajamisen moottoripyörällä.


title: Harry Ferguson

text: Harry Fergusonista tuli ensimmäinen lentokoneella lentänyt irlantilainen ja ensimmäinen Irlannin taivaalle noussut henkilö, kun hän joulukuun 31. päivänä vuonna 1909 nousi lentoon itse valmistamallaan yksitasoisella lentokoneella. Voimanlähteenä lentokoneessa oli 35-hevosvoimainen J.A.P.-moottori.


title: Harry Ferguson

text: Ajauduttuaan veljensä kanssa erimielisyyksiin lentämisen turvallisuudesta ja tulevaisuudesta, Harry päätti jatkaa lentämisen kehittämistä yksin. Hän testasi lentokonettaan vielä vuosien 1911 ja 1912 aikana, kunnes luopui sen jatkokehityksestä. Harry oli perustanut vuonna 1911 "May Street Motor Co" -yhtiön, joka myi Maxwell-, Star- ja Vauxhall-henkilöautoja sekä Overtime-traktoreita. Vuonna 1912 yhtiön nimeksi muutettiin "Harry Ferguson Limited".


title: Harry Ferguson

text: Harry Ferguson pyrki poistamaan ongelmat joita ilmaantui käytettäessä traktoria ja auraa hevosvetoisen auran tapaan, toisistaan erillisinä yksikköinä. Hän esitteli vuonna 1917 Fordin T-mallista modifioidun autotraktorin nimeltä Ford Eros. Ferguson ja häntä avustanut insinööri Willie Sands suunnittelivat varta vasten Eroksen perään sopivan, tukipyörättömän auran nimeltä "Belfast plough". Keksintö sai kohtuullisen suosion ja se kilpaili markkinaosuuksista Fordson F -traktoria vastaan.


title: Harry Ferguson

text: Fordson F:n tuonti Yhdysvalloista Irlantiin oli juuri alkanut ja parin vuoden päästä sen valmistus Irlannin Corkissa lähtisi käyntiin. Tämä vei pohjan Fergusonin kehittämältä auran kytkentälaitteelta. Ferguson ei tästä lannistunut, vaan hän ja Willie Sands suunnitteli muutossarjan, jolla Eroksen perään suunniteltu kyntöaura saatiin kytkettyä Fordson F:n perään. Laitteistoa oli kehitetty alkuperäisestä siten, että auran käyttöä voitiin ohjata traktorin kuskinpukilta.


title: Harry Ferguson

text: Vuonna 1919 Ferguson palkattiin Irlannin maatalousministeriön toimiin. Hänen tehtävänään oli edistää traktorien käyttöönottoa Irlannin maataloudessa ja sitä myöten maan elintarviketuotannon tehostaminen. Fergusonin näkemys oli, että traktorit ja aurat olivat edelleen liian raskaita ja kömpelöitä, ollakseen tehokkaita pienillä palstoilla. Hän jatkoi tiiminsä kanssa auran ja vetolaitteen kehittämistä toimivampaan muotoon.


title: Harry Ferguson

text: Vuonna 1920 Ferguson teki ensimmäisen vierailun Yhdysvaltoihin ja esitteli tiiminsä kehittämää auran kytkentälaitetta Henry Fordille. Tämä tarjosi työpaikkaa yhtiössään Fergusonille, mutta Harry päätti pysyä itsenäisenä toimijana ja perustaa aurojensa valmistukseen oman tuotantolaitoksen. Vuoden 1922 aikana Ferguson teki kaksi matkaa Yhdysvaltoihin ja solmi molemmilla kerroilla sopimuksen Ferguson-aurojen tuotannon aloittamisesta, mutta molemmat hankkeet kariutuivat vailla tulosta. Vuonna 1925 Ferguson solmi sopimuksen aurojen valmistuksesta liikemiesveljesten "Eber" ja "George Shermanin" kanssa ja tämän tuloksena Yhdysvaltain Indianaan perustettiin "Ferguson-Sherman Inc." -yhtiö. Shermanit olivat Henry Fordin luottomiehiä ja Eber Sherman piti hallussaan mm. Fordson-traktorien USA:n laajuista edustusoikeutta. Fergusonin ja Shermanien yhtiö valmisti Fordson F -mallin perään mekaanisella nostolla ja laskulla varustettua "Duplex"-kytkentälaitetta. Sen etuisuutena, keveyden lisäksi, oli että auran takertuessa esteeseen sitä voitiin keventää ylöspäin siirtämällä. Tämä vähensi traktorin ympärikaatumisen riskiä, mikäli aura tarttuu kiinni esteeseen tai vetovastus kasvaa liaaksi maaperän tiiviyden takia. Tästä kehitettiin edelleen mekaaninen kolmipistenostolaite eli "Ferguson System", joka patentoitiin vuonna 1926. Nostolaitteen ensimmäinen versio oli nykyisiin nähden "väärin päin", ts. alhaalla oli yksi mekaaninen työntövarsi ja ylhäällä kaksi vetovartta, mutta pian Ferguson käänsi järjestyksen toisin päin. Tämä laite oli maanviljelystyössä suorastaan vallankumouksellinen. Sen sijaan että traktorilla olisi vain vedetty maan muokkaamiseen tarkoitettuja laitteita, niiden työkorkeutta voitiin nyt tarpeen ja käyttöolosuhteiden muutosten mukaan säädellä.


title: Harry Ferguson

text: Ferguson-Sherman -yhtiön toiminta loppui vuonna 1928, kun Ford lopetti Fordson-traktorien valmistuksen Yhdysvalloissa. Samana vuonna järjestettiin ensimmäiset "Ulster TT" -moottoripyöräkilpailut. Harry Fergusonilla oli näiden kilpailujen aikaansaamisessa suuri panos.


title: Harry Ferguson

text: Harry Fergusonin saatua kolmipistenostolaitteen kehitystyön tuotantovalmiiksi, hän tarvitsi kevyen traktorin jossa "Ferguson System" pääsisi oikeuksiinsa. Hänelle katsoi että paras tapa edetä oli oman traktorimallin suunnittelu ja valmistus. Vain siten samaan laitteeseen pystyttäisiin yhdistämään ne ominaisuudet, jotka hän näki traktorissa tarpeelliseksi. Tämän kehitystyön tuloksena syntyi prototyyppi Ferguson "Black" (nimitys tulee traktorin kauttaaltaan mustasta värityksestä), joka esiteltiin vuonna 1933. Traktorin voimanlähteenä toimi amerikkalainen nelisylinterinen "Hercules"-moottori. Vaihteisto, voimansiirto ja ohjauslaitteisto olivat brittiläisen David Brown and Sons -yhtiön valmistetta. Ferguson Black oli nykyaikaisen traktorin kantaäiti, hydraulisine kolmipistenostolaitteineen, vetovastuksen tasaimineen ja automaattisine syvyyssäätöineen.


title: Harry Ferguson

text: Vuonna 1933 tapahtunutta "Black"-prototyypin esittelyä seuranneina vuosina Harry Ferguson paneutui hydrauliikkajärjestelmän ongelmiin. Vuonna 1935 nämä oli ratkaistu ja "Ferguson Malli A" -traktorin sarjatuotanto saatettiin aloittaa. Tätä varten Ferguson solmi yorkshirelaisen konepaja David Brownin kanssa yhteistyösopimuksen, jonka perusteella Dawid Brown aloittaisi traktorien valmistamisen Huddersfieldin tehtaallaan ja "Harry Ferguson Ltd." huolehtisi niiden myynnistä. Traktoreiden merkkinä oli Ferguson-Brown. Vuonna 1937 traktoreiden myynti ja tuotanto yhdistettiin vastaperustetun Ferguson-Brown Tractors Ltd -yhtiön alaisuuteen.


title: Harry Ferguson

text: Ensimmäiset 550 kappaletta Ferguson Malli A -traktoria varustettiin Coventry Climax L -moottorilla, joka antoi sille noin 20 hevosvoiman tehon. Tämän jälkeen Coventry Climax uudisti työkalunsa ja David Brown Ltd. osti aiemmat, valmistaakseen tästälähtien moottorit itse.


title: Harry Ferguson

text: Ennen tehtaalta lähtöä, jokaisen valmistuneen traktorin moottori testattiin, jotta voitiin varmistua moottorin oikeasta ja riittävästä tehosta ja paljaat metallipinnat tarkistettiin ruosteen varalta, ennen kuin niiden päälle suihkutettiin "Fergusonin harmaa" maalipinta. Traktorin perusversion myyntihinta, ilman lisälaitteita oli vuonna 1936 224 puntaa (nykyrahassa n. 13 000 £), tähän päälle kyntöaura, jonka hinta oli 26 puntaa (nykyrahassa n. 1500 £). Vertailuna samaan aikaan Fordson maksoi vain 140 puntaa (nykyrahassa n. 8000 £). Tämä seikka, yhdessä talouden matalasuhdanteen kanssa, tarkoitti sitä että myyntilukemat olivat verrattain alhaiset. Vuosien 1936 – 1938 välisenä aikana valmistui 1350 yksikköä. Aggressiivisesta myyntitoiminnasta huolimatta koneita meni kaupaksi vain 15 – 20 kappaleen viikkovauhtia ja vuonna 1937 myymättömiä koneita alkoi kasautua yhtiön pihalle. Brown-Ferguson yhteistyö päättyi tammikuussa 1939, kun DB toi markkinoille oman tehokkaan traktorinsa ja Ferguson puolestaan solmi tuotantosopimuksen Henry Fordin kanssa.


title: Harry Ferguson

text: Lokakuussa 1938 Ferguson esitteli Dearbornissa viimeisimmän traktorinsa Henry Fordille ja miehet tekivät kuuluisan "kättä päälle" -sopimuksensa. Fergusonilla oli matkassaan viimeisimmät traktoriaan koskevat suunnitelmat ja patentit. Näiden pohjalta kehitettiin Ford-Ferguson 9N, joka esiteltiin maailmalle kesäkuun 29. päivänä vuonna 1939. Vuoden 1938 sopimuksen mukaan Fergusonin traktorin valmistuksen olisi pitänyt alkaa myös Englannissa, Ford Ltd:n tehtailla Essexin Dagenhamissa. Yhtiö oli kuitenkin haluton ottamaan Fergusonin konetta tuotantoon Fordsonien rinnalle. Britannian Ford ei siis valmistanut yhtään "9N/2N"-mallin traktoria, mutta kylläkin toi niitä Yhdysvalloista.


title: Harry Ferguson

text: Henry Fordin pojanpoika Henry Ford II katkaisi yhteistyösopimuksen Fergusonin kanssa 30. päivänä kesäkuuta vuonna 1947. Ford jatkoi kuitenkin kolmipistenostolaitteen käyttöä uudessa 8N-traktorimallissaan, mutta ilman "Ferguson System" -nimeä. Koska Fergusonin patentti oli vielä voimassa, hän haastoi Ford Motor Companyn oikeuteen, suunnittelemansa laitteen luvattomasta valmistuksesta. Oikeus antoi asiasta päätöksensä huhtikuussa 1952 ja siinä Ford Motor Company velvoitettiin maksamaan Harry Fergusonille 9 miljoonaa dollaria (nykyrahassa 76,8 miljoonaa dollaria), korvauksina patenttirikkomuksista. Oikeudenkäynti jättiläismäistä koneistoa vastaan kuitenkin maksoi Fergusonille puolet tuosta summasta sekä terveyden menetyksen.


title: Harry Ferguson

text: Toisen maailmansodan aikana brittiläinen Standard Motor Company oli rakentanut Coventryn Banner Lanelle lentokoneiden moottoreita valmistaneen tehtaan. Sodan päätyttyä tämä pinta-alaltaan 93 000 m tehdas oli lähes tyhjäkäynnillä ja Standard Motorin johtaja Sir John Black etsi kuumeisesti uusia toimintoja sen kattojen alle. Harry Fergusonin kiinnostuksen kohteena oli juuri tämäntyyppinen teollisuuslaitos ja nämä kaksi solmivat sopimuksen Ferguson-traktoreiden tuotannon aloittamisesta. Kuten aiemminkin, Harry Ferguson vastasi suunnittelusta, kehityksestä, myynnistä ja huolto-organisaation järjestämisestä, Standard Motor Companyn toimiessa traktoreiden valmistuksesta vastaavana.


title: Harry Ferguson

text: Uuden yhteenliittymän ensimmäisenä tuotoksena syntyi Ferguson TE20 (TE = Tractor England), joista ensimmäinen rullasi ulos Banner Lanen tuotantolinjalta 6. päivänä heinäkuuta vuonna 1946. "Pikku Fergu" tai "Harmaa Fergu", joilla nimillä traktori meillä Suomessa tunnettiin oli merkittävä virstanpylväs, ei vain Fergusonille vaan ylipäätään koko maatalousalalle.


title: Harry Ferguson

text: Ensimmäisten versioiden moottorina oli amerikkalainen 1966 cm Continental Z-120, mutta kun Standard Vanguard -henkilöautoa varten kehitetty 2088 cm moottori tuli markkinoille syyskuussa 1947, tämä otettiin TE20:ssa käyttöön kesäkuussa 1948. Banner Lanen tehtailla valmistettiin vuoteen 1953 mennessä 517 651 kappaletta Ferguson TE20 -traktoria. Vuoden 1953 keskivaiheilla Harry Ferguson Ltd yhdistyi kanadalaisen, maatalouskoneita ja traktoreita valmistaneen Massey Harris Company Ltd:n kanssa ja ne muodostivat "Massey-Harris-Ferguson" -yhtiön. Yhtiö jatkoi traktoreiden valmistamista sekä Massey-Harris- että Ferguson-brändien alla joulukuuhun 1957, jolloin yhtiön nimeksi muutettiin Massey-Ferguson. Massey-Harris-Ferguson -yhtiön ensimmäinen yhteinen tuote oli "Ferguson FE35" eli "Kultamaha", joka esiteltiin lokakuussa 1956. Vuoden 1957 lopussa traktorin merkki muuttui Massey-Fergusoniksi ja väri punaiseksi.


title: Harry Ferguson

text: Harry Ferguson kuoli barbituraattien yliannostukseen kotonaan Gloucestershiren Stow-on-the-Woldissa vuonna 1960. Selvittämättä jäi, oliko kyse vahingosta vai tarkoituksellisesta teosta.


title: Harry Ferguson

text: Suomeen Fergusonia alkoi tuoda Korpivaara Oy:n tytäryhtiö Farming Oy. Suomeen ensimmäiset harmaat brittitraktorit tuotiin syksyllä 1948 ja läpimurto alkoi välittömästi. Kysyntä ylitti monin kerroin tarjonnan.


title: Harry Ferguson

text: Halukkaita ostajia oli niin paljon, että tuhannet joutuivat odottamaan omaa harmaata ferguaan kauankin. Traktorin saanti oli todellakin kiven alla ja monien maatilojen Ferguson-haaveet jouduttiin romuttamaan. Näille tiloille jouduttiin hankkimaan jokin toinen traktori, esimerkiksi Zetor. Zetoreita sai lyhyemmällä jonotusajalla ja myös "Zetkajengin" määrä kasvoi huimaa vauhtia.


title: Harry Ferguson

text: Hetkessä Ferguson harppasi maamme toiseksi suurmerkiksi Fordsonin rinnalle. Kun puhutaan harmaista Fergusoneista, tarkoitetaan vain ja nimenomaan TE-20-sarjan traktoreita. Alkuperäinen väri on nimeltään laivastonharmaa. Maalipinta ei ole kiiltäväpintainen, vaikka sellaisiakin tapaa joskus entisöityinä jopa museorekisterissä.


title: Kehto

text: Kehto eli kätkyt, läntisessä Suomessa myös vaku, on kaarevajalaksinen pienten lasten vuode, jossa lasta nukutetaan sitä keinuttamalla. Jalaksellisten kätkyjen edeltäjä on korin tapainen riippuva malli, joka saatettiin valmistaa myös pelkästä kankaasta, jolloin se oli "hursti" eli "hurstikiikku", tai vipulaitteeseen kiinnitettynä malli, "vipukätkyt" eli "vipu".


title: Kehto

text: Alueellisesti käytettiin eri nimityksiä, kuten Itä-Suomessa tutumpi sana on ollut kätkyt ja Varsinais-Suomessa sekä Hämeessä ollut vaku, mutta periaatteessa itse huonekalu on ollut lähes samanlainen eri puolilla. Vain kehdon keinumissuunta on vaihdellut. Sylilasten nukkumapaikaksi se yleistyi 1700-luvulla. Esimerkkiä kansalle antoivat kartanot ja kaupunkien käytäntö sekä viranomaisten opastukset. Aikaisemmin lasta oli nukutettu vieressä tai vanhempien välissä, jolloin tukehtumisvaara oli huomattavana uhkana. Kehtojen käyttö hiipui vähitellen 1900-luvulla lasten sänkyjen yleistyttyä.


title: Kehto

text: Kehdot maalattiin yleensä yksivärisiksi ja koristeltiin usein kasvi- tai kukka-aihein. Kustavilaiset listat ja uurteet, renessassityyliset peilikoristeet ja muotolistat olivat yleisiä. Kehdot kulkivat perintönä lapsille ja lapsenlapsille. Suvun hyvien ominaisuuksien toivottiin kehdon keinahdellessa siirtyvän tulevillekin polville. "Kasvahan yhtä hyväksi ihmiseksi ku sukustikin, jonka perintökehossa saat elämäsi aloittaa", sanottiin Alatorniolla. Kehdon keinumissuuntaan liittyi myös uskomuksia, kuten Ruotsin puolelta lausahdus: "Pitkittäin keinuvassa kehdossa tulee pitkiä lapsia, sivuttain keinuvassa lyhkäsiä ja pyöreitä."


title: Harlan Marbley

text: Harlan Joseph Marbley (11. lokakuuta 1943 – 13. toukokuuta 2008) oli yhdysvaltalainen nyrkkeilijä. Hän voitti olympiapronssia Méxicon olympialaisissa 1968 alle 48-kiloisten sarjassa. Marbley menestyi myös vuoden 1967 Pan-Amerikan kisoissa, joissa hän sai pronssia alle 51-kiloisten sarjassa.


title: Luettelo Asterix seikkailee -sarjakuvien hahmoista

text: Tämä on luettelo Asterix seikkailee -sarjakuvien hahmoista.


text: Joitakin toistuvasti esiintyviä hahmoja ei ole nimetty. Esimerkiksi Senilixin vaimon nimeä ei ole koskaan mainittu, vaikka hänet nähdään useissa albumeissa, esimerkiksi albumissa Obelix ja kumppanit.


text: Suomenkielisissä Goscinnyn käsikirjoittamissa albumeissa merirosvojen nimiä ei juurikaan mainita, lukuun ottamatta punapartaisen merirosvon poikaa nimeltä Erix. Merirosvoista kolme erottuu aina muusta merirosvoporukasta: Punapartainen merirosvokapteeni, vanha puujalkainen merirosvo sekä suurikokoinen numidialainen merirosvo, joka toimii tähystäjänä. Tarinassa Obelixin kaleeri puujalkaisen merirosvon nimi on Pölkky ja numidialaisen Baba. Merirosvohahmot perustuvat Jean-Michel Charlierin ja Victor Hubinonin sarjakuvaan Punaparta, jossa kaikilla neljällä mainitulla merirosvolla on vastineensa.


text: Merirosvojen kohtaaminen gallialaisten kanssa päättyy aina tavalla tai toisella huonosti – ainoa poikkeus tähän tapahtuu albumissa Asterix ja rahapata. Albumissa Jumaltenrannan nousu ja tuho selviää, kuinka merirosvojoukko sai alkunsa. Merirosvojen ensiesiintyminen oli albumissa Asterix gladiaattorina.


title: Jaškul

text: Jaškul ( ja ) on kylä Jaškulin piirissä Kalmukiassa Venäjällä. Vuonna 2002 Jaškulissa oli 7 399 asukasta. Jaškul on Jaškulin piirin hallinnollinen keskus. Jaškul oli kaupunkityyppinen taajama vuoteen 1992 asti.


title: Abdirizak Haji Hussein

text: Abdirizak Haji Hussein (, 1924 Gaalkacyo – 31. tammikuuta 2014 Minneapolis, Minnesota, Yhdysvallat) oli somalialainen poliitikko, joka toimi maan pääministerinä 14. kesäkuuta 1964 – 15. heinäkuuta 1967. Hänen puolueensa oli Somali Youth League (SYL).


title: Abdirizak Haji Hussein

text: Hussein kuoli 31. tammikuuta 2014 Yhdysvaltain Minneapolisissa, jossa hän oli ollut sairaalahoidossa keuhkokuumeen vuoksi.


title: Ibrahim Egal

text: Muhammad Haji Ibrahim Egal (; 15. lokakuuta 1928 Togdheer, Brittiläinen Somalimaa – 3. toukokuuta 2002 Pretoria, Etelä-Afrikka) on somalialainen poliitikko, joka toimi maan pääministerinä vuosina 1967–1969. Hän toimi myöhemmin myös Somalimaan presidenttinä 1993–2002. Pitkällä ammattilaispoliitikon urallaan hän ehti toimia myös puolustus- ja opetusministerinä.


title: Mohamed Ali Samatar

text: Mohamed Ali Samatar (; 1931 – 19. elokuuta 2016 Virginia, Yhdysvallat) oli somalialainen poliitikko ja sotarikollinen, joka toimi maansa pääministerinä vuosina 1987–1990. Samatar oli myös armeijan upseeri ja toimi Mohamed Siad Barren hallituksessa puolustusministerinä ennen pääministerinpestiään.


title: Umar Arteh Ghalib

text: Umar Arteh Ghalib (s. 1930) on somalialainen poliitikko, joka toimi maan pääministerinä vuosina 1991-1997. Ghalib toimi myös puolustusministerinä. Hänet valittiin kahdesti pääministeriksi, Siad Barren ja Ali Muhammedin aikana.


title: Ali Khalif Galaid

text: Ali Khalif Galaydh () (s. 15. lokakuuta 1941 Las Anod, Brittiläinen Somalimaa) on somalialainen poliitikko, joka toimi maan siirtymäkauden pääministerinä lokakuusta 2000 lokakuuhun 2001.


title: Ali Khalif Galaid

text: Hän toimi 1960-luvulla maan viimeisessä demokraattisessa hallituksessa sisäministerinä. Siad Barren aikana 1980-luvulla hän toimi teollisuusministerinä. Hän toimi Yhdysvalloissa Syracusen yliopiston opettajana 1989–1996. Djiboutin Artassa pidettiin vuonna 2000 rauhankokous, johon hän osallistui. Hän ryhtyi siirtymäkauden pääministeriksi vuoden ajaksi. Sittemmin hän on muuttanut Yhdysvaltoihin Minnesotaan, jossa hän opettaa Minnesotan yliopiston "Hubert H. Humphrey Institute of Public Affairs" -instituutissa ja toimii paikallisessa somaliyhteisössä.


title: Landini (traktori)

text: Landini on italialainen traktorimerkki. Yhtiön perusti Giovanni Landini vuonna 1884 tuottamaan maatalouskoneita. Vuonna 1925 tuotettiin ensimmäinen traktori, joka oli 30-hevosvoimainen. Yhtiön osti 1959 Massey-Ferguson. 1989 Massey-Ferguson myi yhtiöstä 66%, ja muodostettiin ARGO S.p.a. . 1994 Massey-Ferguson myytiin AGCO:lle.


title: Osman Jama Ali

text: Osman Jama Ali (, s. 1941) on somalialainen poliitikko, joka toimi maan väliaikaishallituksen pääministerinä lokakuusta marraskuuhun vuonna 2001.


title: Lastrup

text: Lastrup on kunta Cloppenburgin piirikunnassa, Ala-Saksin osavaltiossa, Saksassa. Asukkaita Lastrupissa oli 31. joulukuuta 2008 6 721, joista naisia oli 3 324 ja miehiä 3 397. Kunnan pinta-ala on 85,27 neliökilometriä ja väestötiheys 79 as./km² (31.12.2008). Lastrupin pormestari on Michael Kramer.


title: Lastrup

text: Lastrup sijaitsee noin 15 kilometriä lounaaseen Cloppenburgin kaupungista, Bundesstraße 213 -tien varrella.. Lastrupin kunta muodostuu 14 osasta (), jotka ovat: Groß-Roscharden, Klein-Roscharden, Hammel, Hammesdamm, Hamstrup, Hemmelte, Kneheim, Matrum, Nieholte, Norwegen, Oldendorf, Schnelten, Suhle ja Timmerlage.


title: Lastrup

text: Lastrupissa on sekä katolilainen että evankelis-luterilainen seurakunta. Lisäksi kunnassa on kuusi päiväkotia, kaksi peruskoulua ja yksi yläkoulu (Haupt- und Realschule).


title: Hassan Abshir Farah

text: Hassan Abshir Farah () (s. 1945) on somalialainen poliitikko, joka toimi maan väliaikaishallituksen pääministerinä vuosina 2001-2003.


title: Hassan Abshir Farah

text: Aluksi Farah toimi Siad Barren hallituksessa osana sotilasjunttaa joka kaappasi vallan Somaliassa vuonna 1969. Hän työskenteli silloin piirikunnan varavaltuutettuna, jonka jälkeen hän pääsi varsinaiseksi valtuutetuksi. Farahin hallituksen leivissä Farah työskenteli myös Somalian diplomaattina Japanissa ja Yhdysvalloissa. Vuonna 1999 hänet nimitettiin Puntmaan sisäasiainministeriksi.


title: Muhammad Abdi Yusuf

text: Muhammad Abdi Yusuf on somalialainen poliitikko, joka toimi maan pääministerinä noin vuoden vuosien 2003 ja 2004 välillä. Hänet valittiin virkaansa 8. joulukuuta 2003 korvaamaan lähtevän Hassan Abshir Farahin.


title: Butch Reynolds

text: Harry "Butch" Reynolds (s. 8. kesäkuuta 1964 Columbus) on entinen yhdysvaltalainen yleisurheilija, jonka päämatka oli 400 metrin juoksu.


title: Butch Reynolds

text: Reynolds saavutti pronssia Rooman 1987 MM-kilpailujen 400 metrin juoksussa ajalla 44,80. Viestissä hän juoksi ankkuriosuuden Yhdysvaltain voittaessa mestaruuden uudella kisaennätyksellä 2.57,29. Zürichissä 17. elokuuta 1988 Reynolds juoksi uuden 400 metrin maailmanennätyksen 43,29 rikkoen Lee Evansin Mexicon olympialaisissa 1968 juokseman entisen ennätyksen peräti 0,57 sekunnilla. Reynoldsin ennätyksen rikkoi vasta yksitoista vuotta myöhemmin Michael Johnson.


title: Butch Reynolds

text: Soulin olympialaisissa 1988 Reynolds oli selvä ennakkosuosikki, mutta joutui tyytymään hopeaan ajalla 43,93. Kilpailun voitti hänen nuori maanmiehensä Steve Lewis kuusi sadasosasekuntia nopeampana. 4 x 400 metrin viestissä Reynolds toi Yhdysvallat olympiavoittajana maaliin yli neljän sekunnin erolla Jamaikaan.


title: Butch Reynolds

text: Reynolds jäi kiinni dopingin käytöstä vuonna 1990 saaden kahden ja puolen vuoden kilpailukiellon. Hän haastoi IAAF:n oikeuteen ja tuomittiin saamaan 27,4 miljoonan dollarin korvaukset 1992, mutta päätös kumottiin kaksi vuotta myöhemmin.


title: Butch Reynolds

text: Reynolds palasi arvokilpailuihin sisäratojen MM-kilpailuissa Torontossa 1993 voittaen 400 metrin mestaruuden uudella kisaennätyksellä 45,26. Myöhemmin samana vuonna Stuttgartin MM-kilpailuissa hän saavutti Michael Johnsonin jälkeen hopeaa henkilökohtaisella ratakierroksella ajalla 44,13 ja juoksi kolmannen osuuden maansa viestijoukkueessa, joka teki uuden maailmanennätyksen 2.54,29. Samana syksynä hän oli Grand Prix -finaalissa toinen.


title: Butch Reynolds

text: Göteborgin MM-kisoissa 1995 Reynolds oli jälleen Johnsonin jälkeen toinen 400 metrillä – nyt ajalla 44,22. Pitkässä viestissä hän juoksi kolmannen osuuden Yhdysvaltain voittaessa kultamitalin ennen Jamaikaa. Atlantan olympialaisissa 1996 Reynolds loukkasi välieräjuoksussa kinnerjänteensä, eikä selviytynyt loppukilpailuun. Hän lopetti uransa kauden 1999 jälkeen.


title: Ali Muhammad Ghedi

text: Mohammed Farah Salad (s. 2. lokakuuta 1952 Mogadishu, Somalia) () on somalialainen poliitikko, joka toimi maan väliaikaishallituksen pääministerinä vuosina 2004–2007. 1980-luvulla hän toimi Somali National yliopiston eläinlääketieteellisen tiedekunnan johtajana Siad Barren hallinnon kukistumiseen asti vuonna 1991.


title: Ali Muhammad Ghedi

text: Saladin pääministeriyttä väritti taistelu Somalian islamistisotaherroja vastaan, ja taistelujen kiihtyessä hän joutui tilapäisesti pakenemaan Keniaan, ja siirtämään Somalian pääkaupunkia levottomuuksien takia tilapäisesti Mogadishusta Baidoaan.


title: Ali Muhammad Ghedi

text: Salad jätti eronpyyntönsä lokakuussa 2007 johtuen erimielisyyksistään maan presidentin Abdullahi Yusufin kanssa.


title: Ali Muhammad Ghedi

text: Vuonna 2008 Salad ilmoitti aikovansa pyrkiä maan presidentiksi vuoden 2009 vaaleissa.


title: Salim Aliyow Ibrow

text: Salim Aliyow Ibrow on somalialainen professori ja poliitikko, joka toimi maan väliaikaishallituksen pääministerinä vuonna 2007. Ibrow on myös UNESCOn Somalian komissaari. Pääministeriyden jälkeen hänet nimitettiin oikeus ja uskontoasioiden ministeriksi.


title: Nur Hassan Hussein

text: Nur Hassan Hussein eli Nur Adde, on somalialainen poliitikko. Hän toimi maan väliaikaishallituksen pääministerinä marraskuusta 2007 helmikuuhun 2009.


title: Nur Hassan Hussein

text: Hussein aloitti uransa Italian siirtomaan poliisissa 1950-luvulla ja palveli myös verotuloja suojelevassa virastossa. Hän on palvellut myös armeijassa.


title: Nur Hassan Hussein

text:
Hän opiskeli lakia Jamacadda Ummadda -yliopistossa Mogadishussa sekä Italiassa ja USA:ssa. Hän erikoistui kansainväliseen oikeuteen ja rikostutkintaan.
Siad Barren aikana hän kohosi veronkiertäjiä ja talousrikollisia tuomitsevan sotaoikeusistuimen varapuheenjohtajaksi.
Somalian valtiovallan romahduksen jälkeen 1991 hänestä tuli Somalian Punaisen ristin puheenjohtaja.


title: Nur Hassan Hussein

text: Marraskuussa 2007 väliaikaishallituksen presidentti Abdullahi Yusuf Ahmed nimitti hänet pääministeriksi Mohammed Ghedin seuraajaksi. Hänen nimityksensä vahvisti hallituksen suosiota Hawiyen klaanissa, jonka alaklaaniin Nur Hussein kuuluu.


title: Nur Hassan Hussein

text:
Presidentti ilmoitti erottavansa Husseinin 14. joulukuuta 2008 syyttäen häntä epäpätevyydestä ja kavalluksista.
Syyksi nähtiin kilpailu presidentin ja pääministerin tukijoiden välillä. Parlamentti tuki seuraavana päivänä Husseinia ja kumosi presidentin erottamispäätöksen.


title: Nur Hassan Hussein

text: Husseinilla ja Yusufilla oli eriäviä näkemyksiä suhtautumisesta maan islamistitaistelijoihin. Hussein olisi ollut valmis neuvotteluihin heidän kanssaan, mutta Yusuf nimitti heitä "terroristeiksi." Myös parlamentti tuki Djiboutin sopimusta vallanjaosta hallituksen ja "Somalian uudelleenvapauttamisen allianssin" kanssa.


title: Nur Hassan Hussein

text:
Presidentti Yusuf nimitti 16. joulukuuta 2008 pääministeriksi Mohamed Mohamoud Guled Gamaderenin. Husseinin kieltäydyttyä eroamasta ja parlamentin tuettua häntä Guled ilmoitti erostaan 24. joulukuuta.
Parlamentissa kierrätettiin aloitetta presidentin erottamiseksi virastaan ja presidentti Abdullahi Yusuf Ahmed jätti eronpyyntönsä parlamentille Baidoassa. Hänen viralliseksi seuraajakseen tuli puhemies šeikki Aden Madoobe.


title: Jokipääskyt

text: Jokipääskyt ("Pseudochelidon") ovat pääskyjen heimoon kuuluva varpuslintusuku. Jokipääskyjen sukuun kuuluu kaksi lajia.


title: Bulğn selän

text: Bulğn selän (, ) on kylä Tselinnin piirissä Kalmukian länsiosassa Venäjällä. Se sijaitsee 12 kilometriä tasavallan pääkaupungista Elistasta pohjoiseen. Vuonna 2002 Bulğn selänissä oli 10 298 asukasta. Bulğn selän on Tselinnin piirin hallinnollinen keskus.


title: Nordzucker

text: Nordzucker on saksalainen sokeria tuottava yritys. Yhtiön päätoimipaikka on Braunschweigissa. Vuoden 2005 lopussa yhtiöllä oli liikevaihtoa 1,2 miljardia euroa, 3 600 työntekijää. Sen toiminnan piirissä oli 14 300 sokerijuurikkaan viljelijää, jotka kasvattivat juurikkaita 199 000 hehtaarin alalla. Yhtiöllä oli 15 sokeritehdasta Saksassa, Puolassa, Serbiassa, Slovakiassa ja Unkarissa. Lisäksi sillä oli kaksi osakkuustehdasta Tšekissä.Nordzucker osti heinäkuussa 2008 tanskalaisen Daniscon sokeriliiketoiminnan, johon kuuluu muun ohessa koko Suomen sokerintuotanto. 30. huhtikuuta 2008 päättyneen Daniscon tilikauden mukaan sen sokeriliiketoiminnan liikevaihto saavutti miltei 940 miljoonaa euroa ja voitto ennen pääomien korkoja ja veroja 60 miljoonaa euroa. Nordzuckerin liikevaihto oli 2007 päättyneellä tilikaudella 1,3 miljardia euroa ja voitto ennen pääomien korkoja ja veroja 110 miljoonaa euroa. Kaupan arvoksi Danisco ilmoitti 750 miljoonaa euroa, minkä lisäksi Danisco saa vielä 80 miljoonaa euroa siirtäessään tuotantoonsa liittyvät Euroopan unionin yhteiseen maatalouspolitiikkaan liittyvät sokerintuotantokiintiöt. Euroopan unioni pienensi sokerikiintiöitä ja tehtaita jouduttiin sulkemaan.


title: Abdullahi Issa

text: Abdullahi Issa eli Abdullahi Issa Mohamud () (1922–1988) oli somalialainen poliitikko ja maan ensimmäinen pääministeri, joka oli ministerinä vuosina 1949–1960.


title: Abdullahi Issa

text: Abdullahi syntyi Hiranin alueella ja oli äitinsä Marera Dinin kasvattama, koska isä kuoli pian hänen syntymänsä jälkeen. Käytyään koraanikoulun Bulo Burtissa, hänen äitinsä muutti lapsineen Mogadishuun, jossa hän pääsi italialaiseen kouluun. Vuosina 1939–1941 Issa työskenteli postivirkailijana Merkan kaupungissa rannikolla Mogadishusta etelään. Sieltä hän muutti liikemieheksi kotikaupunkinsa Bulo Burtiin. Toisen maailmansodan jälkeen Issa liittyi Somali Youth League-puolueeseen ja perusti puolueosaston Bulo Burtiin. Hän nousi yhdeksi puolueen johtohenkilöistä.


title: Abdullahi Issa

text: Vuonna 1956 Issa valittiin Italian Somalimaan pääministeriksi. Siirtymäkauden hallituksen haasteet oli kovat. Itsenäistyvän maan perustuslaki piti laatia. Naisten poliittinen tasa-arvo piti toteuttaa. Rajakysymys Etiopian kanssa piti vahvistaa. Maan virallisesta kielestä piti sopia. Somalian itsenäistyessä vuonna 1960 pääministeriksi valittiin Aden Abdullah Osman Daar, mutta Issa jatkoi aktiivista toimintaansa ulkoasiainministerinä. Hän osallistui mm. Yhdistyneiden kansakuntien yleiskokoukseen ja Afrikan konferensseihin mm. Lagosissa, Addis Abebassa ja Dakarissa. Uransa aikana Issa toimi myös sisäasiainministerinä ja oikeusministerinä. Siad Barre vanagitsi hänet vallankaappauksessa 1969. Vapauduttuaan 1974 hänet nimitettiin Ruotsin ja Suomen suurlähettilääksi asemapaikkanaan Tukholma. Issa kuoli Roomassa 1988.


title: Muhammad Hawadle Madar

text: Mohammed Hawadle Madar oli Somalian pääministerinä 3. syyskuuta 1990 – 24. tammikuuta 1991. Hän kuului Xisbiga Hantiwadaagga Kacaanka Soomaaliyeed -puolueeseen.


title: Scooby’s All-Star Laff-A-Lympics

text: Scooby's All-Star Laff-A-Lympics oli Hanna-Barberan tuottama kaksituntinen lauantaiaamupiirrossarja, jota esitettiin vuosien 1977–1978 aikana yhteensä 16 jaksoa ABC:llä. Ohjelma koostui neljän eri piirrossarjan muutamista jaksoista, jotka olivat Scooby-Doo, Laff-A-Lympics, Dynomutt, Dog Wonder ja Captain Caveman and the Teen Angels. Myöhemmin sarja sai toisen tuotantokauden, jonka nimeksi muutettiin Scooby's All-Stars. Vuosina 1978–1979 ohjelmaa esitettiin puolentoista tunnin kestoisena, joka sisälsi kahdeksan uutta jaksoa ja uusintoja sarjoista Scooby-Doo, Laff-A-Lympics ja Captain Caveman and the Teen Angels.


title: Scooby’s All-Star Laff-A-Lympics

text: Wizard Magazine listasi vuonna 2001 Scooby's All-Star Laff-A-Lympicsin sijalle 53 laatimassaan kautta aikain sadan parhaan animaatiosarjan listalla.


title: Mac OS X Snow Leopard

text: Mac OS X Snow Leopard (versio 10.6) on Applen Mac OS X -käyttöjärjestelmän seitsemäs pääjulkaisu, joka tuli maailmanlaajuisesti myyntiin 28. elokuuta 2009. Applen mukaan Snow Leopard sisältää lähinnä parannuksia suorituskykyyn, eikä niinkään edellisten versioiden tapaan uusia ominaisuuksia. Julkaisu sisältää muun muassa paremman tuen moniytimisille suorittimille.Tietokoneen yleiset vaatimukset


title: Mohammed Farah Salad

text: Mohammed Farah Salad on somalialainen poliitikko ja sotilas. Hän toimi maan pääministerinä puolen vuoden ajan vuosina marraskuusta 1969 maaliskuuhun 1970. Hän nousi valtaan sotilasvallankaappauksessa kun Siad Barresta tuli maan presidentti. Puoli vuotta myöhemmin pääministerin toimi lakkautettiin.


title: Vyöpääskyt

text: Vyöpääskyt ("Atticora") ovat pääskyjen heimoon kuuluva varpuslintusuku. Vyöpääskyjen sukuun kuuluu 3 lajia.


title: Bawinkel

text:
Bawinkel on kunta Emslandin piirikunnassa Ala-Saksin osavaltiossa Saksassa. Asukkaita Bawinkelissä oli 31. joulukuuta 2008 2 385, joista naisia oli 1 171 ja miehiä 1 214. Kunnan pinta-ala on 20,35 neliökilometriä ja väestötiheys 117 as./km² (31.12.2008). Bawinkelin pormestari on Adolf Böcker.
Vuonna 2006 pidetyissä kunnallisvaaleissa Saksan kristillisdemokraattinen unioni (CDU) sai 11 paikkaa Bawinkelin kunnanvaltuustossa. SPD ja FDP saivat molemmat yhden paikan.


title: Bawinkel

text: Bawinkelin naapurikunnat ovat Geeste ja Haselünne pohjoisessa, Gersten idässä, Langen etelässä ja Lingen lännessä. Bundesstraße 213 -tie yhdistää kunnan koillisessa Haselünneen ja lounaassa Lingeniin.


title: Bawinkel

text: Bawinkelin kuntaan on kuulunut viisi Bauernschaftia: Groß-Bawinkel, Plankorth, Duisenburg, Clusorth ja Bramhar. Clusorth-Bramhar erosi vuonna 1974 Bawinkelistä ja liittyi naapurikaupunki Lingeniin.


title: Yhdysvaltain 7. armeija

text: Yhdysvaltain 7. armeija () on Yhdysvaltain maavoimien yhtymä, joka kuuluu Yhdysvaltain Euroopan joukkoihin (USEUCOM).


title: Yhdysvaltain 7. armeija

text: Armeija perustettiin vuonna 1943, ja se osallistui ensimmäiseksi Operaatio Huskyyn eli Sisilian valtaukseen, jossa sitä komensi George S. Patton. Sen seuraava maihinnousu tapahtui Etelä-Ranskassa 15. elokuuta 1944.


title: Yhdysvaltain 7. armeija

text: Toisen maailmansodan jälkeen 7. armeija aktivoitiin uudelleen Korean sodan sytyttyä Saksassa Yhdysvaltain NATO-joukkojen johtoportaaksi. Vuonna 1967 se yhdistettiin U.S. Army Europen kanssa, ja sen esikunta muutti Stuttgartista Heidelbergiin.


title: Finlandssvensk samling

text: Finlandssvensk samling on suomenruotsalaisuuden asemaa ajava vuonna 2001 perustettu rekisteröity yhdistys ja puoluepolitiikasta riippumaton etujärjestö. Sen tavoitteena on parantaa ruotsin kielen asemaa ja kehittää sen puhujien yhteishenkeä. Yhdistyksen puheenjohtaja on nykyään Juha Janhunen. Aiempia puheenjohtajia ovat olleet muun muassa Gösta von Wendt, joka on yhdistyksen perustaja ja kunniapuheenjohtaja, sekä Ida Asplund.


title: Finlandssvensk samling

text: Konkreettisia yhdistyksen esittämiä vaatimuksia ovat muun muassa


title: Finlandssvensk samling

text: Yhdistys on toiminut käytännössä muun muassa tekemällä eduskunnan oikeusasiamiehelle kanteluita kielilain rikkomisesta ja järjestämällä vaalitilaisuuksia.


title: Finlandssvensk samling

text: Yhdistyksen puheenjohtaja Juha Janhunen on vaatinut suomenruotsalaisten määrittelemistä kansalliseksi vähemmistöksi sekä toisen kotimaisen kielen pakollisen opetuksen poistamista suomalaisista kouluista. Janhusen mielestä suomen- ja ruotsinkieliset voisivat viestiä keskenään englanniksi tai tulkkien välityksellä. Janhunen toteaa suomenruotsalaisten aseman näyttävän hyvältä paperilla, mutta käytäntö on hänen mukaansa huomattavasti heikommalla tolalla, koska vähemmistölainsäädäntöä ei noudateta; Janhusen mielestä jopa Kiinassa useilla vähemmistöillä asiat ovat paremmin kuin suomenruotsalaisilla .


title: Finlandssvensk samling

text: Järjestö on myös syyttänyt Suomea sen ratifioimien kansainvälisten vähemmistösopimusten rikkomuksista etenkin niiden kunnallishallinnollisten uudistusten osalta, joissa ruotsinkielisen vähemmistön asuttamia alueita on pilkottu tai liitetty hallinnollisiin yksiköihin, joissa suomi on valtakieli. Järjestö ajaakin ruotsin kielelle vahvempaa alueellista suojaa.


title: Finlandssvensk samling

text: Yhdistyksen aikaisemmat puheenjohtajat ovat vuosina 2005 ja 2008 vaatineet suomenruotsalaisille omaa itsehallintoa, Svenskfinlandia.


title: Finlandssvensk samling

text: Vuonna 2005 yhdistyksen silloinen puheenjohtaja Ida Asplund vaati Helsingin Sanomien Nyt-liitteen haastattelussa, että suomenruotsalaisiksi saisivat itseään kutsua vain ne, joiden etninen tausta oikeuttaa tämän. Eräät merkittävät suomenruotsalaisia edustavat järjestöt ja tiedotusvälineet, kuten RKP ja Hufvudstadsbladet, vastustivat näkemystä. Ruotsalaisen kansanpuolueen silloinen puheenjohtaja Jan-Erik Enestam kutsui Asplundia suomenruotsalaisuuden pahimmaksi viholliseksi.. Ida Asplund kommentoi jälkikäteen viitanneensa NYT-liitteen haastattelussa suomenruotsalaisten juridiseen statukseen. Hänen tulkintansa mukaan suomenruotsalaisten juridiseen statukseen kuuluu kansainvälisissä vähemmistölain tulkinnoissa usein sovellettu periaate sukusiteestä.


title: Finlandssvensk samling

text: Yhdistys on ottanut näkemykseen etäisyyttä ja katsoo, että suomenruotsalaisuuden tulee perustua itseidentifikaatioon.


title: Finlandssvensk samling

text: Sekä suomen- että ruotsinkieliset ovat arvostelleet yhdistystä voimakkaasti svekomaniasta ja kieliriidan lietsomisesta. Vasabladetin toimittaja Kenneth Myntti katsoo, että Folktingetin ja RKP:n suhtautuminen suomenruotsalaisten intresseihin on muuttunut 2000-luvulla ruotsinkielisten hallintorakenteiden noustua keskustelun aiheeksi. Hän näkee tässä yhteyden Finlandssvenska samlingin perustamiseen vuonna 2001.


title: Mick Hill

text: Mick Hill (s. 22. lokakuuta 1964 Leeds, Yhdistynyt kuningaskunta) on entinen englantilainen keihäänheittäjä. Hän voitti urallaan kolme hopeaa ja yhden pronssin Kansainyhteisön kisoissa, yhden pronssin maailmanmestaruuskilpailuissa 1993 sekä yhden hopean Euroopan-mestaruuskilpailuissa 1998. Hän oli 12. olympialaisissa 1996.


title: 10 Year Anniversary Tour

text: 10 Year Anniversary Tour oli brittiläisen Black Sabbath -yhtyeen kymmenvuotisjuhlakiertue vuonna 1978. Se promotoi samalla yhtyeen uutta "Never Say Die!" -albumia.


title: 10 Year Anniversary Tour

text: Kappaleet, jotka soitettiin vain muutamissa konserteissa:


title: Mohammad Abdille Hassan

text: Sayyid Mohammad Abdille Hassan (, , 1856 Somalia – 21. joulukuuta 1920 Imi, Etiopia) oli somalialainen kansanjohtaja, joka perusti itsenäisen Dervišši-valtion vastustaakseen sekä naapurivaltion Etiopian laajentumispyrkimyksiä että eurooppalaisten valtakuntien Britannian ja Italian siirtomaahankkeita Afrikan sarven alueella. Vuosina 1899-1920 käydyn Dervišši-sodan aikana hän johti menestyksekästä vastarintaa valloittajien sotaretkikuntia vastaan. Mohammad oli myös uskonoppinut, runoilija ja uskonnollinen johtaja. Näkökulmasta riippuen häntä pidetään joko somalialaisena kansallissankarina ja itsenäisyystaistelijana tai uskonnollisena kiihkoilijana ja yksinvaltiutta tavoitelleena kapinoitsijana. Esimerkiksi Britannian aikalaislehdistössä häntä kutsuttiin pilkkanimellä "Hullu-mullah", vaikka hän ei ollut sen enempään hullu kuin mullah, eli alimman tason uskonoppinut.


title: Mohammad Abdille Hassan

text: Mohammadin isä oli Ogadenista ja hänen äitinsä kuului dulbahante-heimoon. Hän syntyi Talehin alueella 1856, jolloin Somalia oli Britannian protektoraatti. Hän kasvoi paimentolaisheimonsa keskuudessa ja ihaili poikavuosinaan äidinisäänsä Sade Mogania, joka aikanaan oli arvostettu soturipäällikkö. Mohammad oppi taitavaksi ratsastajaksi ja opetteli Koraanin ulkoa, ja työskenteli uskonnonopettajana vuonna 1875. 1870-luvun lopulla hän matkusti Adeniin, Jemeniin, jossa hän värväytyi palomieheksi höyrylaivaan. Pestinsä ansiosta Mohammad saattoi tutustua laajemmin islamilaiseen maailmaan ja sen merkittäviin keskuksiin. Hän teki myös useita pyhiinvaellusmatkoja Mekkaan ja Medinaan, jossa hän liittyi suufilaisuuden tiukan puhdasoppista muotoa korostaneeseen Salihiyya-lahkoon. Lahkon saarnamiehenä hän kiersi pohjois-Somaliaa, joka tuolloin kuului jo Brittiläiseen Somalimaahan, puhuen muun muassa materialismiin ja ylellisyyteen keskittynyttä ajan henkeä vastaan. Hänen suosionsa jäi alkuun vähäiseksi, mutta puhujanlahjansa kuitenkin kehittyivät. Hän kirjoitti myös runoja, joilla hän vahvisti sanomansa vaikutusta.


title: Mohammad Abdille Hassan

text: Mohammad muutti takaisin heimonsa alueelle Nugaaliin, jossa hän huolestui katolisten lähetyssaarnaajien saamasta vaikutusvallasta ja ajautui opetustensa vuoksi huonoihin väleihin brittihallinnon kanssa. Hänellä heräsi ajatus kapinasta, joka karkottaisi vieraiden valtojen edustajat pois Somaliasta. Hänen esikuvanaan oli mahdiksi, islamilaiseksi vapahtajaksi, julistautunut Muhammad Ahmad, joka oli noussut vastustamaan Egyptin ja Britannian armeijoita Sudanissa 1880-luvulla. Myös Muhammad Ahmad oli saanut aikanaan brittilehdistöltä pilkkanimen, "Hullu-mahdi". Vaikka historiallisina hahmoina Mohammad ja Muhammad Ahmad olivat molemmat samassa ajassa samankaltaisia vaiheita eläneitä karismaattisia ja intomielisiä johtajia, Mohammad ei koskaan julistautunut vapahtajaksi. Hänen seuraajansa alkoivat kutsumaan häntä Sayyidiksi, joka merkitsee profeetta Muhammadin jälkeläistä.


title: Mohammad Abdille Hassan

text: 1890-luvun lopulla keisari Menelik II:n hallitsema Etiopia oli lisännyt sotilaallista painetta Somaliaa kohtaan ja alkanut tehdä sota- ja ryöstöretkiä Somalien maille. Menelikin tarkoitus oli kohottaa Etiopia antiikin ajan Aksumin kuningaskuntaa vastaavaan loistoon. Mohammad rupesi valmistautumaan aseelliseen vastarintaan Etiopian torjumiseksi. Hän alkoi kouluttamaan derviššeiksi nimeämistään seuraajista armeijaa. Joukko oli alkuun pienilukuinen, mutta hyvin motivoitunut. 1899 etiopialainen sotaretkikunta tunkeutui Somaliaan ja varasti suuren joukon kameleita, jotka siirrettiin etiopialaisten rakentamaan linnakkeeseen Ogadenissa. Mohammad johti derviššinsä hyökkäyksen linnakkeen varuskuntaa vastaan ja onnistui sekä valtaamaan linnakkeen että palauttamaan kamelit omistajilleen. Tapauksen ansiosta hänen maineensa kasvoi ja hän sai lisää seuraajia. Vaikka Mohammad pyrki ajamaan kaikkien somalien yhdistymistä yhteisen asian taakse heimoista, dynastioista ja klaaneista riippumatta, hän solmi usein perinteisen tavan mukaan heimopäälliköiden kanssa poliittisia liittoutumia, jotka vahvistettiin avioliitoilla klaanien välillä. Hän sai laajaa kannatusta eri puolilla Somaliaa, mutta myös vihollisia: esimerkiksi Somalian eteläosissa jotkut vastustivat häntä voimakkaasti ja suuri läntinen Isaaq-klaani asettui mieluummin brittien tueksi.


title: Mohammad Abdille Hassan

text: Koska Mohammad ja hänen heimonsa kuuluivat Britannian hallitsemaan Somalimaahan, derviššiliikkeestä tuli seuraavaksi ongelma briteille. Vuosina 1901-1904 Etiopian ja Italian tukema Britannia teki neljä suurta sotaretkeä Mohammadia vastaan. Joukot koostuivat pääosin joko etiopialaisista tai Mohammadia vastustaneista somaleista värvätyistä siirtomaasotilaista, joita johtivat brittiupseerit ja jotka oli aseistettu brittiläisin ja italialaisin asein. Italian laivasto osallistui aktiivisesti mm. pommittamalla rannikkoalueilla sijanneita derviššien tukikohtia, kyliä ja kaupunkeja. Britit ja heidän liittolaisensa sekä kärsivät tappioita että saavuttivat voittoja, mutta eivät pystyneet täysin kukistamaan sissisotaa käyneitä derviššejä, jotka vetäytyivät Italian hallitsemalle alueelle Majeerteeniin. Siellä Mohammad onnistui solmimaan rauhan Italian kanssa vuonna 1905, ja rauhanteon yhteydessä Italia tunnusti Mohammadin Nugaaliin alueen hallitsijaksi.


title: Mohammad Abdille Hassan

text: Tappioita kärsinyt dervišši-armeija vahvistautui, ja aloitti uudet sotatoimet brittejä vastaan vuonna 1908. Britit alkoivat harkitsemaan poistumista Afrikan sarvesta ja vuonna 1910 Somalian protektoraatin hylkäämistä päätettiin kokeilla. Siirtomaaviranomaiset poistuivat osasta rannikon kaupunkeja, mutta heidän poistumistaan seurasi useita klaanien välisiä kahakoita. Seuraten kolonialismin moralistisena perusteluna käytettyä ajatusta Pax Britannicasta viranomaiset palasivat pian takaisin. Derviššit jatkoivat brittien vastustamista Mohammadin johdolla. Vuonna 1914 Euroopassa puhkesi ensimmäinen maailmansota. Joskus on esitetty, että Mohammad olisi liittoutunut Saksan keisarikunnan ja Osmanien valtakunnan kanssa samalle puolelle, ja että derviššit olisivat käyneet sotaa heidän tuellaan, mutta tämä ei pidä paikkaansa. Käytännössä ainoa saksalainen, joka pääsi Mohammadin puheille oli mekaanikko nimeltään Emil Kirsche, joka oli paennut Somalimaahan sen jälkeen, kun ranskalaiset joukot olivat vallanneet Djiboutin. Kirsche vietiin Mohammadin puheille, ja hänelle näytettiin lajitelma erilaisia kivääreitä, jotka hänen tuli korjata. Osmaneihin Mohammad suhtautui suopeammin kuin kristittyihin ja Osmanien valtakunta lähetti 1917 hänelle kirjeen, jossa hänet virallisesti nimitettiin Somalian emiiriksi. Kirje jäi kuitenkin matkalla italialaisten käsiin, joten on mahdollista, ettei Mohammad koskaan saanut tietää nimityksestään.


title: Mohammad Abdille Hassan

text: Vuonna 1920 Britit ja italialaiset käynnistivät suuren operaation ja hyökkäsivät derviššien kimppuun maalta, mereltä ja ilmasta. Talehia, joka oli toiminut Mohammadin hallinnon keskuksena ja jonka puolustusta hän oli vahvistanut rakennuttamalla useita linnakkeita, pommitettiin ilmasta käsin voimakkaasti. Se oli ensimmäisiä kaupunkeja, jotka joutuivat pommituksen kohteeksi. Derviššit joutuivat vetäytymään ja Mohammad kuoli flunssaan joulukuussa. Viimeiset derviššiyksiköt hajosivat hänen kuolemansa jälkeen.


title: Sylinterinkansi

text: Sylinterinkansi on polttomoottorin sylinterin yläpää. Sylinterikannen alapuolella ovat moottorin palotilojen yläosat. Sylinterikannet valmistetaan valuraudasta ja myös uudemmissa moottoreissa kevytmetallista tai alumiinista, painon säästämiseksi. Moottorin virittämisessä kansi näyttelee suurta osaa.


title: Sylinterinkansi

text: 4-tahtimoottorissa kannen läpi kulkevat palotilasta lähtevät imu- sekä pakokanavat, voiteluöljykanavat sekä vesijäähdytteisissä moottoreissa jäähdytysvesikanavat. Sytytystulpalle on oma reikä, jossa on kierteet.


title: Sylinterinkansi

text: Sylinterinkanteen liittyvät pääosat ovat imusarja, pakosarja, venttiilit ja nokka-akseli sekä sytytystulpat. Venttiileitä liikutetaan nokka-akselin avulla.


title: Sylinterinkansi

text: 2-tahtimoottorissa sylinterinkannessa on reikä sytytystulpalle. Pako- ja imukanavat sijaitsevat sylinterissä.


title: Sylinterinkansi

text: Sylinterinkannen ja sylinterin, moottorin keskiosan, väliin tulee kannentiiviste. Pultit joilla kansi kiinnitetään, on kiristettävä oikeassa järjestyksessä ja oikealla tavalla kannen vääntymisen estämiseksi. Pulttien lopullinen kiristysmomentti on myös tarkoin määritetty.


title: Kay Parker

text: Kay Taylor Parker (myös Kay Rebecca Taylor, s. 28. elokuuta 1944 Birmingham, Englanti, Yhdistynyt kuningaskunta) on brittiläinen entinen pornonäyttelijä.


title: Kay Parker

text: Hän toimi tv-uralla vuosina 1962–1998. Lisäksi hän on kirjoittanut omaelämänkerran "Taboo: Sacred, Don't Touch" sekä toiminut eläköitymisensä jälkeen ihmisten hengellisen hyvinvoinnin konsulttina.


title: The Lost Angel

text: The Lost Angel on vuonna 2004 valmistunut kanadalais-yhdysvaltalainen trilleri, jonka ohjasi Dimitri Logothetis ja tuotti Nicholas Celozzi. Elokuvan pääosissa nähdään Alison Eastwood, Judd Nelson sekä John Rhys-Davies.


title: The Lost Angel

text: Rikostarkastaja Billie Palmer rupeaa tutkimaan erikoista murhatapausta, jonka arvellaan olevan uskonnollinen rituaalimurha. Palmer pelkää jo pahinta, ja haastatellessaan satanismiin ja erilaisiin rituaaleihin perehtynyttä katolilaista pappia hänen epäilyksensä vahvistuvat. Tapauksen takana on sarjamurhaaja, jonka uhriluku tulee todennäköisesti nousemaan. Palmer rupeaa tutkimaan tapausta ja kuulustelee muun muassa paikallisen baarin satanistista omistajaa sekä isä Keviniä, mutta kumpikaan ei tunnu tietävän asiasta mitään. Samoihin aikoihin Palmerin kollega Julian kuskaa pieniä määriä huumeita urheiluhalliin eräälle laitapuolen kulkijalle, jotta tämä paljastaisi tietoja tapauksesta.


title: The Lost Angel

text: Sarjamurhaajan uhreja rupeaa löytymään lisää, ja Palmerilla on vaikeuksia selvittää tapaus; hänen pitää taistella samalla myös menneisyyttään ja pelkojaan vastaan. Palmerin ongelmia vaikeuttaa lisäksi hänen siskonsa kidnappaus, josta on vähällä syntyä vaarallinen tilanne. Palmer onnistuu kuitenkin pelastamaan siskonsa ja ampuu tämän kidnappaajaa. Palmer on jo valmiina kuullakseen tunnustuksen sarjamurhista, mutta viimeisillä voimillaan kidnappaaja paljastaakin, ettei tiedä tapauksista mitään. Palmer lähtee kuulustelemaan uudelleen isä Keviniä, mutta tämä käyttäytyy oudosti ja lopulta myrkyttää itsensä. Palmer tajuaa tämän liian myöhään, mutta vielä hengissä sinnittelevä isä Kevin paljastaa tappavansa itsensä, jotta hänen poikansa saisi syntinsä anteeksi. Poliiseille selviää siis, että isä Kevinin poika on etsitty sarjamurhaaja.


title: The Lost Angel

text: Palmer miettii mahdollisia vaihtoehtoja, mutta yllättäen muistaa erään keskustelun, jossa piilee tarinan ratkaisu. Julian lähtee taas urheiluhallille keskustelemaan "vasikoijan" kanssa, mutta Palmer ja muut poliisit ovatkin seuranneet häntä. Palmer näkee urheiluhallin penkillä kaikki ne huume-erät, jotka Julian on sanojensa mukaan antanut "vasikalleen". "Vasikoijaa" ei siis ole olemassakaan, vaan hän on Julianin toinen persoona, etsitty murhaaja.


title: La Tranche-sur-Mer

text: La Tranche-sur-Mer on kunta Vendéen departementissa Pays de la Loiren hallintoalueella Ranskassa. Kunnassa oli 2 510 asukasta vuoden 1999 väestönlaskennassa. La Tranche-sur-Merin pinta-ala on 18 neliökilometriä.


title: Tiffauges

text: Tiffauges on kunta Vendéen departementissa Pays de la Loiren hallintoalueella Ranskassa. Kunnassa oli 1 328 asukasta vuoden 1999 väestönlaskennassa. Tiffaugesin pinta-ala on 10 neliökilometriä.


title: Saint-Jean-de-Monts

text: Saint-Jean-de-Monts on kunta Vendéen departementissa Pays de la Loiren hallintoalueella Ranskassa. Kunnassa oli 6 886 asukasta vuoden 1999 väestönlaskennassa. Saint-Jean-de-Montsin pinta-ala on 62 neliökilometriä.


title: Saint-Hilaire-de-Riez

text: Saint-Hilaire-de-Riez on kunta Vendéen departementissa Pays de la Loiren hallintoalueella Ranskassa. Kunnassa oli 8 761 asukasta vuoden 1999 väestönlaskennassa. Saint-Hilaire-de-Riezin pinta-ala on 49 neliökilometriä.


title: Saint-Gilles-Croix-de-Vie

text: Saint-Gilles-Croix-de-Vie on kunta Vendéen departementissa Pays de la Loiren hallintoalueella Ranskassa. Kunnassa oli 6 797 asukasta vuoden 1999 väestönlaskennassa. Saint-Gilles-Croix-de-Vien pinta-ala on 10 neliökilometriä.


title: Etelä-Intian Thali

text: Etelä-Intian Thali on dokumenttielokuva, joka kertoo Etelä-Intiassa sijaitsevasta Keralan osavaltion arjen värikkäästä elämänmenosta. Dokumentin erikoisuutena on rinnastaa perinteisen eteläintialaisen monta ruokalajia sisältävän thali-annoksen eri makuelämykset Keralan osavaltiossa koettuihin elämyksiin, ikään kuin Keralan elämän "makuihin". Thali-ruokalajissa tarjoillaan 6–7 hyvin erimakuista kuppia, kuten myös dokumentissa on tunnelmiltaan eli "mauiltaan" selvästi hyvin erilaisia kohtauksia. Dokumentin kuvailemaan Keralan eksotiikkaan kuuluvat mm. uskonnolliset rituaalit, joiden vastakohtina ja erilaisina "elämänmakuina" ovat vaikkapa häiden hartaus tai poliittinen kiihko.


title: Etelä-Intian Thali

text: Ohjaaja on pitkän linjan dokumentaristi Lasse Naukkarinen. Elokuva tuli ensi-iltaan vuonna 2008.


title: Mikko Keskinarkaus

text: Mikko Keskinarkaus (s. 29. kesäkuuta 1979 Rovaniemi) oli suomalainen yhdistetyn hiihtäjä kunnes lopetti uransa vuonna 2003. Hän edusti Lahden Hiihtoseuraa. Mikko Keskinarkauksen pituus on 178 cm ja paino 69 kg. Hänen valmentajanaan toimi Raimo Keskinarkaus.


title: Mikko Keskinarkaus

text: Mikko Keskinarkaus kuului Suomen hiihtomaajoukkueeseen, mutta pääsi arvokisoissa kilpailemaan ainoastaan 2002 Salt Lake Cityn olympialaisissa, missä hän sijoittui sprintissä sijalle 23 ja normaalikilpailussa sijalle 28.


title: La Roche-sur-Yon

text: La Roche-sur-Yon on kunta ja Vendéen departementin pääkaupunki Pays de la Loiren hallintoalueella Ranskassa. Kunnassa oli 54 116 asukasta vuoden 2006 väestönlaskennassa. La Roche-sur-Yonin pinta-ala on 88 neliökilometriä.


title: Noirmoutier-en-l’Île

text: Noirmoutier-en-l’Île on kunta Vendéen departementissa Pays de la Loiren hallintoalueella läntisessä Ranskassa. Kunta sijaitsee Noirmoutierin saarella Atlantin rannikolla. Kuntaan kuuluu kolme kylää: Noirmoutier, L’Herbaudiere ja Le Vieil.


title: Noirmoutier-en-l’Île

text: Kunnan nähtävyyksiä on 1100-luvulta peräisin oleva linna Château de Noirmoutier. Se on ollut vuodesta 1994 lähtien historiallinen muistomerkki. Linna on nykyään museo, jossa on näytteillä Noirmoutier-en-l’Île’n esineistöä esihistoriallisesta ajasta lähtien. Erityisen näyttävä on Jerseystä peräisin oleva posliinikokoelma. Nykyinen linna rakennettiin La Garnacen lordeille. Se rakennettiin 800-luvun puolivälissä viikinkien tuhoaman luostarin raunioille. Linnaa käytettiin myös vankilana Ranskan vallankumouksessa sekä molemmissa maailmansodissa.


title: Noirmoutier-en-l’Île

text: Toinen kunnan nähtävyyksistä on Saint-Philibertin kirkko. Se on entinen benediktiiniläisluostari. Kirkon krypta on peräisin 1000-luvulta, ja siellä on luostarin perustajan munkki saint Philibertin hauta. Vuonna 1794 kirkkoa käytettiin vankilana. Siellä oli tuolloin 1500 vendéeläistä, jotka teloitettiin Vendéen kapinassa.


title: Rantaruttojuuri

text:
Rantaruttojuuri ("Petasites spurius") on pääasiassa Keski- ja Itä-Euroopassa tavattava, rannoilla kasvava ruttojuurilaji. Suomessa rantaruttojuuri on uhanalainen kasvi ja luonnonsuojeluasetuksen mukaan erityisesti suojeltava laji.
Rantaruttojuuren 20–45 cm pitkä kukintoverso ilmestyy keväällä ennen lehtiä. Verso on yläosastaan runsaskarvainen. Kukinnon suomulehdet ovat 5–12 cm pitkiä ja tavallisesti lavattomia, suikeita ja väriltään vihertäviä tai punertavia. Mykeröstö on huiskilomainen ja mykeröitä on 10–40 kappaletta. Kukat ovat väriltään kellanvalkeat. Kukkimisen jälkeen kasvavat, leveän kolmiomaiset lehdet ovat lopulta 25×20 senttimetrin kokoisia. Lehti on tyvestä molemmin puolin 2–4-liuskainen ja alapinnaltaan kauttaaltaan tiheän, valkoisen nukkakarvan peitossa. Myös lehden yläpinta on karvainen, mutta kaljuuntuu kesän aikana. Suomessa rantaruttojuuri kukkii toukokuussa. Laji on kaksikotinen, mutta Suomessa tavataan ilmeisesti ainoastaan hedekukintoja. Rantaruttojuuri leviää tehokkaasti kasvullisesti juurakonsa avulla.


title: Rantaruttojuuri

text: Rantaruttojuurta tavataan Tanskasta ja Pohjois-Saksasta itään Keski-Venäjälle ja Keski-Aasiaan. Runsaimmillan laji on Lounais-Venäjällä ja Ukrainassa. Suomen lähialueilla sitä kasvaa eteläisimmässä Ruotsissa ja Baltiassa paikoittain.


title: Rantaruttojuuri

text: Suomessa rantaruttojuuri tavattiin ensimmäisen kerran 1930-luvulla Ahvenanmaan Eckeröstä, mutta tilapäiseksi jäänyt esiintymä on kadonnut. Uudestaan laji löydettiin vuonna 1974 Helsingin Vartiosaaresta, jossa sitä kasvaa yhä noin kahden aarin alalla. Koko esiintymä lienee yhtä ja samaa yksilöä eli kloonia. Kasvupaikka oli pitkään lajin ainoa tunnettu nykyesiintymä Suomessa. 2000-luvulla lajista on löydetty esiintymä myös Kotkan seudulta.


title: Rantaruttojuuri

text: Suomessa ja muualla Itämeren ympäristössä rantaruttojuuri kasvaa merenrantahietikoilla. Keski- ja Itä-Euroopassa lajia tavataan myös suurten jokien rannoilla. Suomen ainoa esiintymä sijaitsee luonnonsuojelualueella.


title: Nieul-sur-l’Autise

text: Nieul-sur-l’Autise on kunta Vendéen departementissa Pays de la Loiren hallintoalueella Ranskassa. Kunnassa oli 985 asukasta vuoden 1999 väestönlaskennassa. Nieul-sur-l’Autisen pinta-ala on 23 neliökilometriä.


title: Maillezais

text: Maillezais on kunta Vendéen departementissa Pays de la Loiren hallintoalueella Ranskassa. Kunnassa oli 934 asukasta vuoden 1999 väestönlaskennassa. Maillezaisin pinta-ala on 20 neliökilometriä.


title: Anklam

text: Anklam on kaupunki Mecklenburg-Etu-Pommerin osavaltiossa, koillisessa Saksassa. Kaupunki sijaitsee Peene-joen varrella lähellä Itämeren rannikkoa. Sen pinta-ala 41,65 neliökilometriä. Anklam on entinen Ostvorpommernin piirikunnan pääkaupunki, vuodesta 2011 lähtien se on kuulunut Vorpommern-Greifswaldin piirikuntaan. Vuoden 2011 väestönlaskennassa siellä oli 13 096 asukasta.


title: Anklam

text: Varhaisin tunnettu Anklamista kaupunkina on peräisin vuodelta 1264. Kaupunki liittyi Hansaliittoon vuonna 1283 ja sai kaupunginoikeudet Lyypekin lain nojalla vuonna 1292. Kaupungin aikainen liittyminen Hansaliittoon ja silloinen vauraus perustuivat sen harjoittamaan huomattavaan kalakauppaan.


title: Anklam

text: Anklamissa niitti tuhoa vuoden 1350 tienoilla ruttoepidemia. Juutalaiset tuomittiin ruton aiheuttajiksi ja heidät poltettiin roviolla. Juutalaisia ei päästetty kaupunkiin useisiin vuosisatoihin. Vuonna 1377 kaupungissa riehui suuri tulipalo, jonka johdosta suuri osa rakennuskannasta tuhoutui.


title: Anklam

text: Hansaliiton ajautuessa sotaan Tanskaa vastaan vuonna 1427 Anklam jättäytyi sodan ulkopuolelle. Taustalla vaikuttivat Anklamin solmimat kalastussopimukset tanskalaisten kanssa. Tapauksen johdosta Anklam suljettiin hetkeksi Hansaliiton ulkopuolelle. 1530-luvulla kaupungissa toteutettiin protestanttinen uskonpuhdistus. 1560-luvulla kolmasosa anklamilaisista kuoli ruttoon.


title: Anklam

text: Kolmikymmenvuotisessa sodassa Anklam kärsi ihmistappioita. Sota toi kaupunkiin myös jälleen ruton. Westfalenin rauhassa vuonna 1648 Anklamista muodostui ruotsalainen raja- ja kasarmikaupunki. Pohjan sodassa puolalaiset hävittivät ruotsalaisten hallussa ollutta Anklamia.


title: Anklam

text: Suuressa Pohjan sodassa Anklamin ruotsalainen hallinto sai päätöksensä, kun Saksin, Venäjän, Tanskan, Puolan ja Preussin muodostama liitto valloitti kaupungin. Vuoden 1720 rauhan jälkeen kaupunki jaettiin. Peene-joen pohjoinen osa jäi Ruotsille, kun taas suurempi eteläinen puoli tuli osaksi Preussia.


title: Anklam

text: Napoleonin sotien Jenan–Auerstedtin taistelun päätyttyä Preussin tappioon ranskalaiset marssivat vuonna 1806 Anklamiin ja miehittivät kaupunkia vuoteen 1809. Wienin kongressin jälkeen 1815 kaupunki päätyi kokonaan Preussille. Juutalaisia alkoi muuttaa kaupunkiin vuonna 1812 ja kaupungin yli 200 juutalaista varten rakennettiin synagoga vuonna 1841. Rautatieyhteys Anklamiin valmistui vuonna 1863.


title: Anklam

text: Anklamin juutalainen synagagoga tuhoutui monien muiden saksalaisten synagogien tavoin natsien kristalliyönä vuonna 1938. Vuonna 1936 osana natsi-Saksan valmistautumista kohti toista maailmansotaa kaupunkiin avattiin uusi kasarmialue ja lentokenttä. Myöhemmin kaupunkiin myös rakennettiin Arado-lentokonetehdas. Kaupungin asukasluku kohosi yli 20 00:een.


title: Anklam

text: Yhdysvaltalaisten pommitukset Arado-lentokonetehtaalle vuonna 1943 tuhosivat myös osan Anklamin sisäkaupungista. Neuvostoliiton Puna-armeija saapui kaupunkiin vuonna 1945. Sen vastaisissa taisteluissa tuhoutui noin kahdeksankymmentä prosenttia Anklamin keskustasta.


title: Ikonos

text: Ikonos on amerikkalainen kaukokartoitussatelliitti. Se oli ensimmäinen siviilikäyttöön tarkoitettu, suuren erottelukyvyn kuvia tarjoava satelliitti. Tätä ennen suuren erottelukyvyn kuvia maapallosta on saatu vain sotilaallisten satelliittien välityksellä rajoitetusti. Ikonos-satelliitin kuvien tarkkuus on 0,86–1 m mustavalkokuville ja 4 m värillisille kuville. Kuvia välittää GeoEye-yhtiö.


title: Ikonos

text: Ikonos oli määrä laukaista Maata kiertävälle radalle vuonna 1999. Yhdysvalloista Vandenbergin lentotukikohdasta tehty ensimmäinen laukaisu 27. huhtikuuta 1999 kuitenkin epäonnistui Athena 2 -kantorakettiin tulleen vian vuoksi. Toinen Ikonos pääsi radalleen 24. syyskuuta 1999.


title: Ikonos

text: Ikonos kiertää maapalloa noin 680 km korkeudessa polaarisella radalla, jonka kaltevuus päiväntasaajaan nähden on 98,1 astetta. Mittalaitteiden kartoituskentän leveys on 11 km.


title: Ikonos

text: Satelliitin kokonaismassa on 726 kg. Satelliitin rungon koko on noin 1,83 m x 1,57 m. Sen rakenteeseen kuuluu kolme aurinkopaneelia, joiden avulla satelliitti saa tarvittavan energian mittalaitteilleen. Satelliitissa on kuusi rakettimoottoria rata- ja asentokorjauksia varten. Satelliitin valmisti Lockheed Martin Missiles & Space.


title: Luçon

text: Luçon on kaupunki ja kunta Vendéen departementissa Pays de la Loiren hallintoalueella Ranskassa. Kunnassa oli 9 311 asukasta vuoden 1999 väestönlaskennassa. Luçonin pinta-ala on 32 neliökilometriä.


title: Arta (Djibouti)

text: Arta (, ) on kaupunki Djiboutissa. Se on Artan alueen hallinnollinen keskus. Kaupungissa on noin 11 364 asukasta. Artassa pidettiin vuonna 2000 Somalian sisällissodan osapuolten väliset rauhanneuvottelut, ja neuvottelujen tuloksena perustettiin Somalian siirtymäkauden hallitus.


title: Umur

text: Umur on Kai Lehtisen ohjaama vuonna 2002 valmistunut kokoillan elokuva, joka kuvattiin Lapissa, Oulussa ja Helsingissä talvella ja kesällä 2001.


title: Umur

text: Elokuva kertoo Lapin luontoon vahvasti kytköksissä olevan rakkaustarinan, jossa Poika, eli Heikki Rantasen näyttelemä nuori rajavartijamies, rakastuu palavasti mystiseen Lapin kaunottareen Umuriin. Välillä mystisiä elementtejä sisältävää elokuvaa voidaan verrata tematiikaltaan ja tunnelmiltaan 50-luvun lapinelokuvan klassikkoon Valkoinen peura.


title: Umur

text: Elokuvassa yksinkertainen, mutta erämaafilosofointiin taipuvainen rajavartijamies Poika elää tuskaisen kauniin rakkaustarinan Umurin kanssa suloisen tietämättömänä naisen pimeästä ja traagisesta puolesta.


title: Île d’Yeu

text: L’Île-d’Yeu on saari Ranskassa Atlantin rannalla. Se on myös kunta Vendéen departementissa Pays de la Loiren hallintoalueella. Kunnassa oli 4 788 asukasta vuoden 1999 väestönlaskennassa. Saaren ja kunnan pinta-ala on 23 neliökilometriä.


title: Île d’Yeu

text: Vichyn Ranskan valtionpäämies Philippe Pétain kuoli vankilassa L’Île-d’Yeun saarella vuonna 1951.


title: Arta

text: Arta voi viitata seuraaviin:


title: Huovinrinteen varuskunta

text: Huovinrinteen varuskunta on varuskunta Säkylän kunnassa Satakunnan maakunnan eteläosassa. Siellä toimii Porin prikaatin Säkylän toimipiste ja lähellä sijaitsee Porin prikaatin käyttämä Säkylän ampuma-alue. Suomen 1960-luvulla perustettuihin korpivaruskuntiin kuuluva Huovinrinne edustaa korkeatasoisesti oman aikansa karua modernia kasarmiarkkitehtuuria. Se on myös yksi Museoviraston määrittelemistä Suomen valtakunnallisesti merkittävistä rakennetuista kulttuuriympäristöistä.


title: Huovinrinteen varuskunta

text:
Kasarmialueeseen liittyy laaja, maisemaan hyvin sopeutuva asuntoalue.
Varuskuntaan kuuluvat seuraavat yksiköt ja toimijat:


title: Angels in America

text: Angels in America on palkittu yhdysvaltalais-kanadalainen HBO-kanavan vuonna 2003 valmistama minisarja, joka perustuu Tony Kushnerin samannimiseen näytelmään. Kushner kirjoitti itse televisioversion käsikirjoituksen ja sen ohjasi Mike Nichols.


title: Angels in America

text: HBO esitti sarjan useissa eri formaateissa. Ohjelma esitettiin ensin kahdessa kolmen tunnin mittaisessa osassa, joiden nimet olivat "Millennium Approaches" ja "Perestroika". Myöhemmin ohjelma esitettiin myös kuudessa tunnin mittaisessa osassa. Suomessa tv-sarjan esitti Nelonen kuudessa tunnin mittaisessa jaksossa loppuvuodesta 2004.


title: Angels in America

text:
Angels in America oli yksi Yhdysvaltojen katsotuimpia ja palkituimpia tv-elokuvia vuonna 2003, keräten useita alansa palkintoja sekä ylistystä kriitikoilta.
Se sai viisi Golden Globe -palkintoa: sarjana parhaan minisarjan palkinnon ja lisäksi Meryl Streep, Jeffrey Wright, Mary-Louise Parker ja Al Pacino palkittiin roolisuorituksistaan.


title: Les Herbiers

text: Les Herbiers on kunta Vendéen departementissa Pays de la Loiren hallintoalueella Ranskassa. Kunnassa oli 13 932 asukasta vuoden 1999 väestönlaskennassa. Les Herbiersin pinta-ala on 89 neliökilometriä.


title: Sucros

text: Sucros Oy ja sen tytäryhtiö Suomen Sokeri Oy valmistavat, myyvät ja markkinoivat sokerituotteita Suomessa. Yritykset ovat osa Euroopan toiseksi suurinta sokeriyritystä, Nordzucker Groupia. Sucros Oy:n omistavat Nordzuckerin pohjoismainen tytäryhtiö Nordic Sugar A/S (80 %) ja suomalainen Apetit Oyj (20 %). Yritys työllistää yhteensä noin 280 henkilöä ja liikevaihto on noin 150 miljoonaa euroa.


title: Sucros

text: Sucros Oy:n juurikassokeritehdas sijaitsee Säkylässä. Säkylän tehdas tuottaa koko EU:n Suomelle myöntämän sokerikiintiön, 81 miljoonaa kiloa vuodessa, joka on vajaa puolet Suomen kulutuksesta. Vuorokaudessa juurikkaita käsitellään noin 7,5 miljoonaa kiloa, josta saadaan noin miljoona kiloa valmista kidesokeria. Tehdas on käynnissä syyskuusta joulukuuhun.


title: Sucros

text: Suomen Sokeri Oy puhdistaa raakasokeria sekä vastaa kaikkien sokerituotteiden myynnistä ja markkinoinnista Suomessa. Suomen Sokeri Oy:n sokeripuhdistamo sijaitsee Kirkkonummella. Sokeripuhdistamossa valmistetaan kidesokereita, nestesokereita, siirappeja sekä erikoistuotteita kuten palasokeria, tomusokeria, raesokeria ja hillosokeria. 1970-luvulla Suomen Sokeri kehitti teollisen prosessin, joka mahdollisti ksylitolin massavalmistuksen ja vaikutti osaltaan Xylitol-Jenkki-purukumin syntyyn.


title: Sucros

text: Kuluttajatuotteet myydään Dansukker-tuotemerkillä, joista tunnetuimpia ovat Sirkku- ja Pulmu-palasokerit.


title: Abdiqasim Salad Hassan

text: Abdiqasim Salad Hassan ( ) (s. 1941) on somalialainen poliitikko. Hän toimi pakolaispresidenttinä 2001–2004 sijoituspaikkana Djibouti vuoden 2006 lopulle. Hänellä ei ole virallista tehtävää siirtymäkauden hallinnossa. Hän on aiemmin toiminut Siad Barren hallituksessa ennen sen kaatumista 1991 sisäasiain- ja valtiovarainministerinä. Hän on syntyisin Mogadishuun keskittyneen Hawiye-klaanin alaklaanista Habr Gedir.


title: Abdiqasim Salad Hassan

text: Hassanin veli Abdi Salad Hassan toimii myös Somalian politiikassa.


title: Fontenay-le-Comte

text: Fontenay-le-Comte on kaupunki ja kunta Vendéen departementissa Pays de la Loiren hallintoalueella Ranskassa. Kunnassa oli 13 792 asukasta vuoden 1999 väestönlaskennassa. Kunnan pinta-ala on 34 neliökilometriä. Fontenay-le-Comte on departementtinsa aliprefektuuri.


title: Gernika Club

text: Gernika Club on jalkapallojoukkue Baskimaan Gernikasta. Joukkue on perustettu vuonna 1922 ja se pelaa Tercera División -sarjatasoa. Gernikan stadion on 2000-paikkainen "Urbieta".


title: Yleisurheilun sisäratojen Euroopan-mestaruuskilpailut 1987

text: Yleisurheilun sisäratojen Euroopan-mestaruuskilpailut järjestettiin vuonna 1987 Liévinissä, Ranskassa. Kisojen ajankohta oli 21.–22. helmikuuta.


title: Steve Lewis

text: Steven "Steve" Earl Lewis (s. 16. toukokuuta 1969 Los Angeles) on entinen yhdysvaltalainen yleisurheilija, jonka päämatka oli 400 metrin juoksu.


title: Steve Lewis

text: Lewisin ennätys kauden 1987 jälkeen oli 45,76. Vuoden 1988 Yhdysvaltain olympiakarsinnoissa hän teki puolivälierissä nuorten maailmanennätyksen 44,61. Seuraavana päivänä hän paransi välieräjuoksussa ennätystä tasan puoli sekuntia lukemiin 44,11. Loppukilpailussa hän sijoittui Butch Reynoldsin ja Danny Everettin jälkeen kolmanneksi ajalla 44,37.